Дунёда шундай бир хазина мавжудки, битмас-туганмас, ҳеч адоғи кўринмас деган иборалар айни ўша хазинага атаб берилган нисбатга ўхшайди гўё. У шундай хазинаки, агар истаса, қунт қилса ҳар ким ҳам у хазинага эгалик қилиши мумкин. Бу —ҳунар. Ҳунар чиндан ҳам хазинага ўхшайди. Ҳунарманд киши ҳеч қачон муҳтож бўлмайди, хорлик кўрмайди. Мол-дунё гўёки тоғдай бўлса-да, уни еб тугатиш аниқ, аммо ҳунар ортидан келадиган даромад ризқ-насибанинг мўл-кўллигини кафолатлайди.\nБу мулоҳазаларимизни биргина сўзида жамлаб донишманд ўзбегимиз шундай дейди:\nДарҳақиқат, ён-атрофга назар солсангиз, ҳунарли, касбу-корли кишининг тўкин, фаровон турмуш кечираётганига гувоҳ бўласиз. Онахон воиза Турсуной Содиқова ҳунар, ҳунарманд кишининг ютуқлари ҳақида гапира туриб, “... дипломли бир кунда ойлик маош олиб, бир ой эҳтиёжига сарфласа, ҳунарманд ўттиз кун бирдай даромад кўради”, дейдилар. Мулоҳаза қилинганда бу фикрларнинг нечоғли ҳақ эканлигига амин бўлинади. Ҳунарнинг энг афзали — аввало кишининг ўзига фойдали бўлганидир.\n— Талабалик йилларимда дарсдан бўш вақтимни топиб, ўқув марказларидан бирида ҳам тикувчилик, пазандачилик курсларига қатнашгандим, - дейди асли касби ўқитувчилик бўлган бухоролик муштарийимиз Муҳайё Исмоилова.- Яхшиям ўша пайтларда ўқиб олганим, дейман. Ишимдан ташқари буюртмачиларга кўйлаклар, костюм-юбкалар тикиб бераман, тўй-ҳашам, туғилган кунларда ширинликлар, пишириқлар тайёрлаб бераман. Ҳам касбимдан даромадим бор, ҳам ҳунаримдан. Худога шукр, шу пайтгача ҳеч қачон пулга зориқиб қолмаганман. Қизларимга ҳам жуда кичкиналигидан пишириқлар тайёрлашни, кийимлар тикишни ўргатиб боряпман. Ҳаётда ҳар қандай ҳолатлар бўлади. Инсон ҳамиша ҳамма нарсага тайёр туриши керак. Эрнинг қўлига қараб қолмасдан, рўзғори учун жон куйдириш аёл кишининг ҳам вазифаси. Ўша ҳунардан даромад келмаган тақдирда ҳам ҳунарнинг ўрганилгани асқотади. Айтмоқчиманки, тикиш-бичишни эгаллаган одам ўзига, оила аъзоларига кийим тикиб берса ҳам, оила ғазнасига фойдаси тегади. Ахир ҳозир битта кўйлак тикишнинг ўзи ўртача ҳисобда 25-30 минг сўмни ташкил қилади. Хуллас, мен ёш қизларимизга вақтида дипломли бўлиш билан бирга, ҳунар ўрганишларини ҳам маслаҳат берардим. Ёшликда бўш вақт кўп бўлади, қолаверса, мия ҳам тиниқ бўлиб, куч-ғайрат тошган бўлади...\nЁш қизларини оилавий ҳаёт, турмушга тайёрламай туриб узатиб юбораётган ота-оналар, фарзандининг касбу корли, ҳунар эгаллаши учун зарур бўлган маблағни қиммат анжомлар, сеп сидирғаларга сарфлаб гўёки бу билан улар фарзандининг бахтли бўлиши учун замин яратгандек ҳисоблайдилар. Аслида эса сарпо - суруғу, қиммат мебеллар саодатли ҳаёт ваъда этмайди. Ахир бежизга\nҲунар – отанинг молидан афзал\nДейишмайди-да. — Мактабни тамомлаган йилим олий ўқув юртига ўқишга кира олмадим,- дейди Дилноза Муҳаммаджонова.- Онам зўр бериб менга сеп йиғиш ҳаракатига тушдилар. Қўлларига пул тушди дегунча, бозору дўконларга чопиб мебелларнинг, мато-газламаларнинг нарх- навоси билан қизиқиб юрардилар. Шундай кезларда бир дугонам пойтахтга “Машҳура” ўқув марказига ўқишга боришини эшитиб қолдим. Ўзи кичкиналигимдан қўғирчоқларимга кўйлакчалар тикишни яхши кўрардим. Уйдагиларни бир амаллаб кўндириб дугонам билан бирга “Машҳура”га ўқишга бордим. Бир йилда ҳам чеварликни, ҳам пишириқ курсини астойдил ўрганиб, комьпютерда ишлаш ва мошина ҳайдашни ҳам аъло даражада эплайдиган бўлиб уйга қайтдим. Узатилдим. Сепимда тикув машинам, комьпютерим ва микро тўлқинли печимдан бўлак кўзга кўрингулик нарса йўқ эди. Келинлик маҳалламда тезгина ишга киришиб, буюртмага кийимлар тикишни, пишириқлар пишириб маҳалладаги дўконларга тарқатишни йўлга қўйдим. Узоқ-яқиндан қизлар шогирдликка келадиган бўлишди. Ота-онам сепимга қилмаган нарса-буюмлардан минг чандон ортиғини олишга эришдим. Энг муҳими ҳунарим ортидан ҳурмат, эътибор, завқ ва бахт топдим. Кўча-куйда, тўй-ҳашамларда қайнонам одамларга мақтаниб, “Дилнозахон чевар менинг келиним бўлади, яқинда келинимга тикувчилик ва кондитерлик цехлари очиб берамиз” деб қўярканлар. Бу гаплар қулоғимга етганида, “Яхшиям ўша пайтларда ёшликдаги ҳою ҳавасларга берилиб, онам айтган қиммат мебеллару тилла тақинчоқларга шайдо бўлмай ҳунар эгаллашга астойдил киришган эканман” деб шукр қиламан. Қиздир, йигитдир, ҳунар, касбу кор эгаллаш билан ҳаётининг фаровон, хотиржам ва бекам бўлишига имкон яратган бўлади...\nМақола юзасидан юртдошларимиз билан фикр алмашаётганимизда бир онахонимиз ярим ҳазил, ярим чин билан, “ҳунари йўқ киши хору зордан ҳам баттар бўлади. Яратган ҳар кишининг ризқ-насибасини тақдирига битиб қўйган, аммо инсон ризқи учун ҳаракат қилиши керак. Айниқса қиз-аёллар касб-ҳунар ўрганишга албатта қунт қилишлари шарт. Эрга муҳтож бўлиб ўтиргандан кўра, ҳеч йўқ ўзининг эҳтиёжларига етарли маблағни ўзи топгани маъқул. Эрга қарадинг-чи, ерга қарадинг-чи, деган истеҳзоли иборани унутишмасин қизлар” дедилар. Онахоннинг гапларида жон бор. Турмушда, ҳаётда ҳар хил кунлар бўлади. Ҳамиша ҳам эркакнинг ошиғи олчи бўлиб, топган тутгани бадастир бўлавермаслиги мумкин. Агар хотин касбу корли, ҳунарли бўлса, ҳадеб эрига топиш-тутишида маза йўқлигини маломат қилиб жанжал кўтармай, рўзғори учун ўзим ҳам жон куйдиради. Ахир, оила ғазнасига бир ойда юз сўм киргани яхшими, икки юз сўм кирагани яхшими?\nБу хусусда яна бир муштарийимиз Мавлуда Назарматова шундай дейдилар:\n— Талабалик давримда бир чевар опанинг уйида ижарада тургандим. Шу сабаб бўлибми, чеварликни ҳам ўрганиб олгандим. Қишлоққа қайтганимда ҳам ўқитувчилик, ҳам тикувчилик қилиб эл оғзига тушган эканман, қайнонам бир тўйда келинчакнинг сепига деб тиккан кўйлакларимни кўриб, совчи бўлиб келибдилар. Тўйдан кейин ҳам касбим билан ҳунаримни бирдай олиб боравердим. Бирин-кетин фарзандли бўлдик. Турмуш ўртоғим ҳам тузуккина жойда ишлардилар, нимадир бўлиб ишхоналарида қисқартириш келиб улар ишсиз қолдилар. Эркак кишининг омади бир кетса, қайтариш қийин экан, икки йил турмуш ўртоғим ишсиз юрдилар. Лекин шу давр мобайнида рўзғоримизда етишмовчилик, йўқчилик, эҳтиёжмандлик сезилмади, Худога шукр. Чунки, мен турмуш ўртоғимни ҳам моддий, ҳам маънавий қўллаб- қувватлаб, уларга ёрдам бериб турдим. Шундай кунларнинг бирида эрим “сизга тикувчилик цехи очиб бераман. Банкдан кридет оламиз. Кичик корхонамиз бўлади, корхонамизнинг молиявий ишларини ўзим олиб бораман. Баҳонада сизнинг фаолиятингиз кенгаяди, мен ҳам, қишлоғимизнинг ишсиз ўтирган аёлларига ҳам иш топилади” деб қолдилар. Аёллигимга бориб аввалига бироз чўчидим, эрим астойдил киришган эдилар, ўзингиз биласиз, кўзингиз шу ишнинг самарасига етса майли, деб қўя қолдим. Кўп ўтмай мўъжазгина цехимиз очилди. Қисқаси, энди мактабда эмас, тикувчилик цехимдаги шогирдларимга устозлик қиляпман. Эрим билан бирга ишлаймиз, улар раҳбаримиз. Умуман мен бир ҳақиқатга амин бўлдимки, инсон ўзига тақдир қилинган бахтга ҳам касб-ҳунари кўрсатган йўлдан бориб эришар экан...\nҚўлидан иш келадиган, ҳунарманд киши ҳеч қачон аро йўлда қолиб, муҳтож бўлмайди. Бу борада нафақат аёллар, балки эркаклар ҳам ҳунар билан камол топишлари жуда кўп бора ҳаётда ўз исботини топган ҳақиқат. Олий маълумотли, нуфузли жойда ишлайдиган бир танишим бор. Болалалигидан отаси оёқ кийимларини таъмирловчи косибга, темирчига ва уй-рўзғор анжомларини таъмирлайдиган усталарга шогирдликка берган экан.\n— Ўша пайтлари усталарнинг инжиқликларини кўтариш, оз-моз нарса ўрганаман, деб улар айтган қийин юмушларни бажариш малол келиб, дадамдан хафа бўлардим,- дейди дўстим мамнуният билан,- Ҳозирда ишдан ташқари уйимдаги сув жўмраклари, рўзғор анжомларини таъмирлаш билан бирга қўшниларга ҳам ёрдамим тегишидан, ҳаттоки чўнтагимга ойликдан ташқари беш-ўн сўм тушишидан хурсанд бўлсам, ич-ичимдан дадамга миннатдорчилик айтиб қўяман. Ҳунар кишининг обрў-эътибор топишида ҳам муҳим аҳамият касб этаркан...\nИнсоннинг камолотга эришуви, ҳаётда ўз ўрнини топишида у эгаллаган касб ёки ҳунарнинг ўрни, чиндан ҳам беқиёс. Ҳунар нафақат яхши даромад, тўкин ҳаёт беради, балки ҳунарли одам ён-атрофидагиларнинг мушкулини осон қилиш билан уларга ёрдами тегиб савобга дохил бўлади. Нима ҳам дердик, бугунги мулоҳазалардан тегишли хулосага келиш муҳтарам муштарийга ҳавола. Биз эса фикрларимизни Ҳазрат Навоийнинг “Фарҳод ва Ширин” достонларидаги шоҳ ўғли- шаҳзода бўлишига қарамай, бир талай ҳунарлар эгаси бўлган Фарҳод тилидан айтилган ушбу сатрлар билан интиҳосига етказишни жоиз билдик:\nОлиб туфроққами кетгумдир охир?..


Эътиқодга тегишли улкан гуноҳлар: ширк, фақат дунёвий ғараз учун шаръий таълим олиш; илмни яшириш; Аллоҳдан бошқасига назр ва жонлиқ сўйиш; сеҳр ўргатиш ва у билан шуғулланиш; мусулмон кишини лаънатлаш ёки уни далилсиз кофирга чиқариш; Аллоҳ ва расулига нисбатан ёлғон тўқиш; охират азобидан хотиржам бўлиш; ўликка ёқа йиртиб, юзига уриб йиғлаш, тақдирга ишон- маслик.\nНафс ва амалга оид улкан гуноҳлар: ноҳақ одам ўлдириш; инсонлар ва ҳайвонларни ўтда куйдириш; заифлар (хотинлар, хизматкорлар, ходимлар ва шогирдлар)га нисбатан зўравонлик қилиш; ғийбат, чақимчилик; маст қилувчи ичимликлар ичиш; заҳар ичиш; чўчқа гўшти ва ўлакса ейиш; гиёҳванд моддаларни истеъмол қилиш; зарарли нарсаларни истеъмол қилиш натижасида секинлик билан бўлса-да, ўзини ҳалок қилиш; босқинчилик ва талон-тарож; ҳақни инкор қилиш ва ундан ғазабланиш; инсонларни таҳқирлаш, бошқанинг ота-онасини сўкиш (бунда ўзининг ота-онасини сўккан бўлади); такаббурлик; манманлик; инсонлар зарарига жосуслик қилиш.\nМол-мулкка доир улкан гуноҳлар: етимнинг молини ейиш; бировнинг молини тортиб олиш; қимор ўйнаш; ўғирлик; йўлтўсарлик; порахўрлик; ўлчов ва тарозидан уриш; савдода ёлғон қасам ичиш ва ёлғон гувоҳлик бериш; аҳдга вафо қилмаслик; фирибгарлик; исрофгарлик; меросхўрлардан бошқалар ҳақига қилинган васиятни бузиш; шаҳодатни бекитиш; Аллоҳнинг тақсимотига рози бўлмаслик; эркакларнинг тилла буюм тақиши.\nИбодат борасидаги улкан гуноҳлар: намозни тарк қилиш ёки уни узрсиз кечиктириш; пули нисобга етганда закот бермаслик; рамазон рўзасини узрсиз тутмаслик; қодир бўла туриб ҳаж қилмаслик; жума ва жамоат намозини узрсиз тарк этиш; қодир бўла туриб, амри маъруф ва наҳйи мункар қилмаслик; бавл (сийдикнинг кийимга ва баданга сачраши)дан сақланмаслик; илмига амал этмаслик.\nОила ва насабга тааллуқли улкан гуноҳлар: зино (эркак билан аёлнинг никоҳсиз жинсий алоқаси); бесоқолбозлик, покиза, мўмина аёлларга туҳмат; аёлнинг жамолини кўз-кўз қилиши, ўзига оро бериб ҳаддан ошиши; хотинлар ўзини эркакка ўхшатиши; эркакларнинг аёл- ларга ўхшаши; ота-онага оқ бўлиш; қариндошлардан алоқани шаръий сабабсиз узиш; хотин эрининг яхшиликларини инкор этиши; эр хотинининг зино қилишига рози бўлиши; қўшнига озор бериш.\nТариқат одоблари китобидан\n/ Гуноҳи кабиралар


АҚШнинг икки хил «юзи» 19-10-2021, 16:02 | Zamin.uz\n16:57 / 01.01.2019\nАҚШнинг икки хил «юзи»\nБир неча кундан бери дунёдаги барча ОАВ “АҚШнинг 2019 йилдан ЮНЕСКО аъзолигидан чиқаётгани“ни ёритишмоқда. Кўпчилик “БМТни бир қўлида ўйнатиб турган“ АҚШнинг нега бундай қарорга келганини тушунмай қолди. Шу туфайли ўқувчиларга АҚШ ва ЮНЕСКО ўртасида келиб чиққан можарони шарҳлаб берсам.\nВоқеалар 2011 йилнинг 31 октябр куни ЮНЕСКО Фаластин давлатини ўз сафига тўлақонли аъзо қилиб олган кундан бошланди. Ўша санагача ЮНЕСКОда кузатувчи мақомида бўлиб келаётган Фаластинни ташкилот сафига тўлақонли аъзо сифатида қабул қилиш очиқ овоз бериш йўли орқали ҳал қилинди ва мутлақ кўпчилик Фаластинни ЮНЕСКО сафига қабул қилиниши учун овоз берди. Розилар сони 107. Қаршилар сони эса 14. Қолганлар бетараф қолишган.\nМаълумот учун; БМТда бор йўғи 5 доимий аъзо давлат бор. Булар АҚШ, Франция, Англия, Россия ва Хитой. Ташкилот ташкил топганидан бошлаб ҳозиргача Ер юзидаги турли ишлар шу 5 давлатнинг хоҳишларига кўра ҳал қилинган.\nЮНЕСКОда эса ҳар қандай қарор умумий аъзо бўлган бўлган давлатлар муҳокамасига ташланади ва ҳал қилувчи қарорлар ошкора овоз бериш йўли билан қабул қилинади.\nШу ўринда ўқувчиларда “Хўш, Фаластин ЮНЕСКОга тўлақонли аъзо қилиб олинса бундан АҚШ манфаатларига қандай зарар етади?“ деган савол пайдо бўлиши мумкин. Ҳамма гап шундаки ЮНЕСКО ташкилоти Исроилни Фаластиннинг бир қисмини босиб олган босқинчи давлат деб ҳисоблайди ва ҳозирги кунда Исроил назоратида бўлган Қуддус шаҳрини бир қисмини ҳам Фаластин ҳудуди деб билади. АҚШга ЮНЕСКОнинг мана шу позицияси ёқмайди ва ўзининг Яқин Шарқдаги энг асосий ва яқин иттифоқчиси бўлган Исроилнинг тарафини олиб у ЮНЕСКО билан келишмовчиликка боряпти.\n2011 йилнинг 31 октябр куни ЮНЕСКО Фаластинни ўз сафига қўшганини эълон қилиши ортидан АҚШ бундан буён бу ташкилотни молиялаштиришдан воз кечишини эълон қилди. АҚШ бу иши ортидан ЮНЕСКОда молиявий қийинчилик юз беришини ва ташкилот ўзига ён беришини кутган эди. Чунки ЮНЕСКОнинг йиллик бюджети 20% ини АҚШ берар эди ва бу 80 миллион долларни ташкил этган. Аммо ЮНЕСКО ён беришни истамади ва агар АҚШ аъзолик бадалини тўламаса уни ташкилот ишларида овоз бериш ҳуқуқидан маҳрум қилишини эълон қилди.\nВоқеалар шу зайлда ривожландики АҚШ ўша 2011 йилдан бери ҳанузгача ЮНЕСКОга аъзолик бадалини тўламайди ва бу йиғилиб бугунги кунда 500 миллион доллардан ошган. ЮНЕСКО ўз сўзида туриб АҚШга ён бермади ва уни ташкилот ишларида овоз бериш ҳуқуқидан маҳрум қилди. Келишмовчилик шу даражага етдики ЮНЕСКОнинг ўзига ён беришидан батамом умидини узган АҚШ охири бу ташкилотдан чиқиши ҳақида қарор қабул қилди. ЮНЕСКО ҳам ўз позициясида ўзини ҳақ деб билади ва ортга чекинмоқчи эмас.\nКўпчиликнинг фикрига кўра АҚШ БМТ ва унинг бўлими бўлган ЮНЕСКО ишларига 2 хил стандарт билан ёндашмоқда. Яъни БМТда ўзининг 4 шериги билан биргаликда доимий аъзолигидан фойдаланиб анча йиллардан бери бошқаларнинг БМТни тубдан ислоҳ қилиш, доимий аъзоларнинг сонини ошириш ҳақидаги талаб ва таклифларини эътиборсиз қолдириб келяпти. Гап сиёсатдан холи бўлган ЮНЕСКО ташкилоти ҳақида кетганда эса АҚШнинг ўзи бу ташкилотни “тубдан ислоҳ қилиш керак“ деб даъво қилмоқда. АҚШнинг бундай даъво қилишига сабаб эса ЮНЕСКО ташкилоти шунчаки АҚШнинг “йўриғи“га юрмаяпти.\nАҚШнинг 2 хил стандарт қўллаётганига яна бир мисол: Бу давлат ўзи билан алоқаси унча яхши бўлмаган давлатларнинг юргизаётган ички ва ташқи сиёсатларидан хато топиб оқибатда дарров БМТнинг санкцияларини қўллаш билан таҳдид қилади. Лекин гап яқин иттифоқчиси бўлган Исроилнинг манфаати ҳақида кетганда эса авваламбор ўзи БМТнинг резолюцияларини оёқости қилади. Масалан, у Фаластин-Исроил можаросида ана шундай йўл тутмоқда ва 70 йилдан буён Исроилнинг Фаластин ерларини босиб олганига кўз юмиб келмоқда. Ҳатто Фаластинни ўз сафига тенг ҳуқуқли аъзо сифатида қўшиб олган ЮНЕСКОнинг бу ишини “кечира олмаяпти“.\nУмумий хулоса шуки агар ислоҳот керак бўлса авваламбор БМТнинг ўзини ислоҳот қилиш керак. Ер шарининг тақдирини 5 давлат ўзаро ҳал қилмасдан доимий аъзолар сонини ошириш керак. Сиёсатдан холи бўлган ЮНЕСКО эса ҳозирча ўз ишини билиб қиляпти.\nЯнгиликлар » Дунё » АҚШнинг икки хил «юзи»


Снейдер 6 сентябр куни Голландия термаси билан хайрлашади\n3 сентябрь, 2018, 15:50\nТеглар:Уэсли Снейдер | Голландия\nУ терма жамоада 2003 йилдан бери ўйнаб келмоқда\nГолландия терма жамоаси ярим ҳимоячиси Уэсли Снейдер 6 сентябр куни миллий термадаги хайрлашув ўйинини ўтказади. Ўша куни голландияликлар Амстердамда Перу термасига қарши ўртоқлик учрашувида майдонгга тушади.\n– 6 сентябр куни мен Голландия термасидаги сўнгги ўйинимни ўтказаман. Мен кўп йиллар давомида мамлакатим шарафини ҳимоя қилдим ва бундан жуда мамнунман. Бу футболчилик фаолиятимнинг якуни эмас. Мен ҳамон кучлиман ва футбол ўйнашни истайман, – дейди Снейдер.\n34 ёшли Снейдер Голландия термасида 2003 йил апрелида 18 ёшида дубют қилган. У Евро-2004да бронза, ЖЧ-2010да кумуш ва ЖЧ-2014да бронза медалларини қўлга киритган. Унинг ҳисобида 31 гол мавжуд. У жамоада ўтказган ўйинлари бўйича рекордчи ҳисобланади. 133 та.\nСнейдер машғулотларни бошлаб юборди\nЯна бир афсона Голландия терма жамоасини тарк этди (ФОТО)


«Ҳоким ва прокурорлар қаёққа қараган?» — президент шакарга «ажиотаж» ҳақида\nБозордаги нарх-навонинг кундалик аҳволи бўйича зарур тезкор чораларни кўриб бориш билан шуғулланадиган Республика штаби тузилади. Унга бош вазир раҳбарлик қилиб, вилоят ҳокимлари ва тегишли вазирлар аъзо бўлади.\n«Ҳозир дунёда жуда мураккаб давр давом этяпти. Ҳар куни янги синовлар билан тўқнаш келяпмиз.\nЛекин, бу – эртага нима бўлади деб, кутиб ўтириш керак, дегани эмас. Муаммоларни тезкор аниқлаб, ҳал қилиш ва янги имкониятларни излаб топишимиз зарур», деди президент.\nҚорақалпоғистон, Андижон, Сурхондарёда тадбиркорларнинг муаммоларини ичига кириб, кўп таклифлар тайёрлангани қайд этилиб, қолган вилоятларнинг ҳаракати суст, ташаббус ва таҳлил йўқлиги танқид қилинди.\nМасалаларни доимий таҳлил қилиш ва тезкор чораларни кўриб бориш мақсадида Бош вазир бошчилигида кундалик ишлайдиган Республика штаби ташкил этилади. Ушбу штабга вилоят ҳокимлари ва тегишли вазирлар ҳам аъзо бўлади.\nШтаб олдига бозордаги нарх-навони кундалик аҳволи бўйича зарур тезкор чораларни кўриб бориш вазифаси қўйилди.\nПрезидент март ойи бошида кузатилган шакарга «ажиотаж» мавзусига тўхталди.\n«Айрим ҳудудларда шакар нархи асоссиз ошган. Айниқса Жиззах, Самарқанд вилоятлари ва Тошкент шаҳрида мавжуд захиралар ўз вақтида тарқатилмагани сабабли, шакар нархи кескин ошган.\nСавол туғилади. Ушбу ҳудудларнинг ҳокимлари ва прокурорлари қаёққа қараган?» деди президент.\nШунинг учун вилоят, шаҳар ва туман ҳокимлари ҳар куни ўз ҳудудидаги озиқ-овқат, айниқса ун, шакар ва ёғнинг нархини жойларда юриб ўрганади ва барқарорликни таъминлаш учун тезкор тадбирларни кўриб боради.\nКўрсатилган тезкор амалий ёрдам сабабли бозорларда гўшт, сут, картошка, тухум, гуруч нархлари барқарорлиги сақланмоқда.\n«Демак, ҳаракат қилсак, албатта натижа бўлади», деди президент.\nзарур озиқ-овқат маҳсулотлари импорти учун аввал берилган 500 миллиард сўм имтиёзли ресурсларнинг қайтариш муддати йил якунига қадар узайтирилсин;\nбир ҳафта муддатда озиқ-овқат маҳсулотлари ишлаб чиқарувчи барча тадбиркорлар билан учрашиб, уларнинг юзага келган муаммоларини кундалик ҳал этиш тизими жорий этилсин;\nбиржа савдоларида озиқ-овқат ва хомашёнинг тўлиқ қўйилиши устидан кунлик назорат ўрнатсин ва сунъий равишда нарх ошишининг олдини олиш бўйича тезкор чораларни кўриб борсин;\nуч кун муддатда шакар, ун, ёғ, гўшт, чой, болалар овқатлари, сут маҳсулотлари каби озиқ-овқат маҳсулотлари импортига акциз солиғи ва божхона божларини қайта кўриб чиқиш бўйича асосланган таклиф киритсин.


Эски Ахд хақида маълумотлар — Dilkashradio.com\nАссалому алайкум қадрли тингловчилар. Бугунги сухбатимиз хам тарихга боғланган холда бўлади. Эски Ахд китоби жуда кўпчиликни қизиқтиради. Бутун дунёда оддий кишилардан тортиб олимларгача бу китобга қизиқиш билан қарашади. Миллионлаб одамлар яхудийликнинг, исломнинг ёки масихийликнинг келиб чиқиши хақида маълумотлар олиш учун бу китобни вароқлашади. Баъзиларни эса унинг адабий мукамалликда ёзилгани қизиқтиради. Олимлар зўр иштиёқ билан бу китобни ўрганишади. Чунки бу китобда Яқин Шарқнинг эрамизгача бўлган тарихий, археологик, географик, ва лингвистик маълумотлари бор. Дунё адабиётида Эски Ахд китоби хамманинг эътиборида. Бошқа хеч бир китоб хох у замонавий бўлсин, хох қадимий, бунчалик қунт билан ўрганилмаган ва шунча кўп тарқалмаган. ЭСки Ахд китобини олимлар, оддий кишилар, бойлар ва камбағаллар қўлида кўришингиз мумкин. Бу китоб хар бир авлодни хаяжонга солади. Адабиёт нуқтаи назардан қарайдиган бўлсак Эски Ахд 37 китобдан иборат.\nБу китобларни учга бўлишимиз мумкин. Биринчи 17 китоб – Ибтидодан то Эсфиргача Исроил халқининг эрамиздан аввалги 5 асргача бўлган тарихий ривожланиши хақида маълум қилади. БУ китобларни тарихий китоблар дейиш мумкин. Агар бошқа халқлар Исроил халқининг тарихи билан боғланган бўлса, бу халқлар хақида хам маълумот берилган. Тарихий манбаалар Исо Масих давригача ёзилган. Фақат Эски Ахд билан Янги Ахднинг орасида 400 йилча вақт бор. Бу вақт оралиғида бошқа бир адабиёт юзага келди. Бу адабиёт Католик черковининг бир қисми деб тан олинган. Бироқ бу ёзма адабиётлар яхудийлар томонидан муқаддас ёзувлар деб тан олинмаган. Бешта китоб – Аюб, Забур, Маталлар, Воиз ва Сулаймоннинг Қўшиқлар китоби – шеърий ва донишмандлик адабиёти деб аталади. Бу китобларда Исроил халқининг тарихи хақида хеч нарса ёзилмаган. Фақат Забур китобининг баъзи оятлардагина тарихий фактларни кўриш мумкин холос. Қолган бошқа 17 китоб эса Исроил тарихида ўша халқ орасидан чиққан пайғамбарнинг ёзувлари ва башоратлари хақида.\nЭски Ахд китобидаги маълумотларга кўра бу китобнинг ёзилиши тахминан минг йилларга чўзилган. Бу китоб тахминан эрамиздан аввалги 1400 йилдан эрамиздан аввалги 400 йиллар оралиғида ёзилган. Бу китоб камида 30 киши томонидан ёзилган. Баъзи китобларнинг автори маълум эмас. Эски Ахд китоби қадимий иброний тилида ёзилган. Бу тил семит-хамит тиллари гурухига киради. Бу тил гурухига яна финик, ассир, бобил, араб ва бошқа тиллар хам киради. Исроил халқининг асирликка олинишигача бўлган даврда қадимий иброний тили Фаластинда сўзлашув тили бўлган. Вақт ўтиши билан халқаро сўзлашув тили оромий тилган ўзгарган. Шунинг учун хам Ездра, Еремия ва Дониёр китобларининг бир қисми оромий тилда ёзилган. Эски Ахдни пергамент қоғозларга қадимий иброний тилда ёзиб қолдиришган. Пергамент қоғозлар хайвон терисидан ишланган. Пергамент мустахкам қоғоз бўлгани учун юнон ва рим хукмронлиги даврида хам ишлатишган. Ўша даврда папирус қоғозига ёзиш урф бўлган бўлса хам юнонлар ва римликлар пергамент қоғозини маъқул кўришган. Теридан қилинган ёзув материалининг ўртача катталиги бўйига 9 метр энига 25 см бўлган.\nҚадимий матнларда сўзларнинг фақат ундош харфлари ёзилган ундан ташқари сўзлар бир-бирига боғланган холда ёзилган. Масихийлик асрининг бошларидаёқ хаттотлар қадимий матнларни кейинги авлодга бекаму кўст хеч бир ўзгаришсиз қолдириш кераклигини англаб етганлар. Улар жуда эхтиётлик билан матнлардан нусха кўчиришган. Хатто китобдаги сўзлар харфлар ва оятларга рақамлар қўйишган. 1488 йилда биринчи марта Италиянинг Сончино шахрида биринчи Муқаддас Китоб босмадан чиқарилгунга қадар хамма Муқаддас Ёзувлар қўлда нусха кўчирилган. Ўлик денгизи топилмаларидаги пергамент қоғозларга ёзилган Муқаддас Китоб эрамиздан аввалги 900 йилга тегишли экани аниқланди. Улар хозирги кунгача сақланиб келинган. Бу пергамент қоғозларда Эсфир китобидан бошқа хамма китоблар ёзилган. Кейинги нусха кўчирилган Муқаддас Ёзувлар билан таққослаб кўрилганда, улар орасида хеч қандай фарқ йўқлиги маълум бўлди. Демак хаттотлар жуда эхтиёткорлик ва мукаммаллик билан ишлашган экан.


Республикада иккинчи ўринда\nNur Otan партияси Туркистон вилоят филиалининг XXXIX анжумани онлайн шаклда ўтди. Унда Туркистон вилояти ҳокими, партиянинг вилоят филиали раиси Ў. Шўкеев ҳамда сиёсий кенгаш аъзолари иштирок этишди. Туман ва шаҳарлардаги партия вакиллари йиғинга онлайн тартибда қўшилишди. Унда Туркистон вилоят филиали раисининг биринчи ўринбосари Б. Тажибаев йил бошидан буён бажарилган ишларга тўхталиб, келгуси режаларни маълум қилди. Партия вилоят филиали жорий йил залворли ишларни амалга ошириб, эзгу тадбирларга ташаббускор бўла олди.\nЮртимизда карантин чоралари кўрилаётган паллада партия турли акцияларни ўтказиб, кам таъминланган, кўп болали оилаларга озиқ-овқат саватларини етказиб бермоқда. Туркистон вилояти ёрдам кўрсатилган фуқаролар сони жиҳатидан республикада 2-ўринга чиқди. Аҳоли шикоятларини қабул қилиш ва уларни ижобий ҳал қилиш ишлари бўйича ҳам вилоятимиз 2-ўринда. Йиғинда депутатларнинг праймеризга тайёргарлиги хусусида ҳам сўз борди.\nОвоз беришга Nur Otan партиясидан 80720 аъзо иштирок этиши кутилмоқда. Дебатларни ўтказишга ва овоз беришга мўлжалланган 209та ўрин ажратилган. Йиғин сўнггида вилоят раҳбари партия филиалларига праймеризни холис ва юқори даражада ўтказиш топшириғини берди.\nТуркистон вилояти ҳокимининг матбуот хизмати, 2020-08-15, 05:52 260\nNur Otan партияси праймеризига Кентов шаҳридан номзод Ирода Муҳаммаджонова 163


Бош вазир 13 кишини меҳмон қилгани учун жаримага тортилди | Qalampir.uz\nБош вазир 13 кишини меҳмон қилгани учун жаримага тортилди\nОлам\t10 Апрель 13:30 5411\nНорвегия Бош вазири Эрна Сульберг коронавирусга қарши кураш учун ўрнатилган чекловларни бузгани учун 20 000 крона (2 352 доллар) жаримага тортилди. Бу ҳақда мамлакат полицияси вакили Уле Сэверуд маълум қилган.\nЖорий йилнинг февраль ойи охирида Сульберг 60 ёшга тўлишини қариндошлари билан чанғи курортида икки кун давомида нишонлаган. Биринчи кунда унинг зиёфатига 13 киши йиғилган, аммо Бош вазирнинг ўзи шифокор қабулида бўлган. Иккинчи куни у ва меҳмонлари ижарага олинган квартирада базмни давом эттирган.\nМамлакатда амалда бўлган карантин қоидаларига кўра, 10 кишидан ортиқ одамлар жумоа бўлиб бир жойда тўпланиши мумкин эмас.\nҚоидабузарликлар тўғрисидаги маълумотлар оммавий ахборот воситаларига март ойида етиб келганида, Сульберг оммавий равишда узр сўраган. Сўнг унга қарши тергов бошланганди.\n"Полиция одатда бундай қонунбузарликлар учун жарима солмаса ҳам, ушбу ҳолат Бош вазир учун истисно қилинган", деган Сэверуд.\nПолицияга кўра, коронавирус билан боғлиқ санитария талаблари ва чекловларни жорий этиш ёки юмшатиш бўйича қарорни Бош вазир қабул қилади. Шунинг учун унинг ўзи бошқаларга ўрнак бўлиши ва қоидаларга амал қилиши керак.\n"Қонун ҳамма учун бир бўлса-да, унинг олдида ҳамма бир хил эмас, жамоатчилик ишончини сақлаб қолиш учун унга жарима солиш тўғри бўлади", деган полиция вакили.\nПолиция иккала базмни ҳам Сульберг эри Синдре Финнес билан биргаликда ташкил этганини аниқлаган. Бироқ, Финнес ва 13 кишини қабул қилган ресторан ҳам қонунни бузган бўлишига қарамай, улар жаримага тортилмайди.\nМаълумот ўрнида, жорий йил бошида коронавируснинг янги штаммлари билан касалланиш ва юқтиришнинг янги ҳолатлари кўпайиши фонида Сульберг қатъий чеклов чораларини кўришни талаб қилган. У шу йилнинг сентябрь ойида парламент сайловларида иштирок этади.\nБош вазир Норвегия\n14 Июнь 09:43 42694\n12 Июнь 19:49 27736\n12 Июнь 01:20 24726\n12 Июнь 19:20 21094\n12 Июнь 08:45 18745


Мактабгача таълим вазирлиги мактабгача таълим тизимида раҳбарлик лавозимларига биринчи очиқ танлов ҳақида эълон қилди – Бош саҳифа\nБош саҳифа / Фаолият / Танловлар / Мактабгача таълим вазирлиги мактабгача таълим тизимида раҳбарлик лавозимларига биринчи очиқ танлов ҳақида эълон қилди\nМактабгача таълим вазирлиги мактабгача таълим тизимида раҳбарлик лавозимларига биринчи очиқ танлов ҳақида эълон қилди\n2019 йилнинг 5 август куни мактабгача таълим тизими бўлимлари раҳбарлик лавозимларига биринчи очиқ танлов доирасида талабномаларни қабул қилиш бошланди. Танловнинг оммабоплиги ва шаффофлиги малакали ва ғайратли мутахассисларни жалб этиш имконини бериши кутилмоқда. Талабномани зарур ваколатларга эга ҳар қандай киши тақдим этиши мумкин.\n2019 йил 5 август, Тошкент шаҳри — Шаҳар ва туман мактабгача таълим бўлимлари бўш раҳбарлик лавозимларига танловнинг биринчи босқичи 2019 йилнинг 5 августидан 4 сентябрига қадар бўлиб ўтади. Танловнинг мақсади самарадор жамоа ташкил этиш ва мураккаб шароитларда қарор қабул қилиш кўникмаларига эга бошқарув кадрларини жалб этишдан иборат.\n“Мактабгача таълим тизимида кадрлар масаласи ғоят долзарблигича қолмоқда. Биз мунтазам равишда ҳудудларга ташриф буюрамиз, ишлар ҳолатини таҳлил этамиз, айрим мактабгача таълим ташкилотларининг қониқарсиз ҳолати сабабларини ўрганамиз ҳамда масъулиятсиз ва инсофсиз раҳбарлар билан тузилган меҳнат шартномаларни бекор қиламиз. Буларнинг барчасини Тошкент шаҳридан туриб кузатиб бориш мумкин эмас. Мактабгача таълим ташкилотларида таълим-тарбия жараёнини йўлга қўйиш, санитария-маиший шароитларни яхшилаш ҳамда ўғрилик ва қоидабузарликларнинг олдини олиш учун шаҳар ва туман раҳбарлигида ваколатли, инсофли ва тегишли натижага эга бўлишни ўзига мақсад қилиб олган инсон бўлиши керак”, — дейди Мактабгача таълим вазирлиги кадрларни бошқариш бўлими бошлиғи Абдуқаҳҳор Юсупов.\nОлий маълумот ва бошқарув тажрибасига эга бўлиш, ўзбек ва рус тилларини билиш, компьютер саводхонлиги, шунингдек ҳалоллик, инсофлилик, принципиаллик ва қонунга итоаткорлик номзодларга қўйилган талаблар жумласидандир. Аввалги иш жойларидан салбий сабабларга кўра ишдан бўшатилган номзодлар кўриб чиқилмайди.\n“Очиқ ва шаффоф танлов кадрлар етишмаслиги масаласини ҳал этишда таъсирли чора бўлади. Энди вакант лавозимни зарур ваколатларга эга ҳар қандай киши эгаллаши мумкин. Бу танқидий фикрлай оладиган, таҳлилий қобилият ва менежерлик кўникмаларига эга инсонларга йўл очиб беради”, — дейди Мактабгача таълим вазирлиги кадрларни бошқариш бўлими бошлиғи Абдуқаҳҳор Юсупов.\nТалабномалар Мактабгача таълим вазирлиги электрон почтаси (devon@mdo.uz, mdo@exat.uz) ва девонхонаси орқали 2019 йилнинг 4 сентябрига қадар (4 сентябрь ҳам киради) қабул қилинади. Бўш иш ўринлари, қўйиладиган талаблар, лавозим мажбуриятлари ва зарур ҳужжатлар рўйхати билан батафсил mdo.uz сайти ва 712393376 телефон рақами орқали танишиб чиқиш мумкин.\nЎзбекистон Республикаси Мактабгача таълим вазирлиги вакант (бўш) бўлган вилоят мактабгача таълим бошқарма бошлиғи ўринбосари, туман (шаҳар) мактабгача таълим бўлими мудири лавозимига танлов эълон қилади.\n· Олий маълумотга эга бўлган (мактабгача таълим, педагогика, дефектология, психология йуналишлари буйича дипломларига ва мактабгача таълим бўйича қайта тайёрловдан ўтганлиги тўғрисидаги сертификатга эга бўлган номзодлар маъқулланилади);\n· 5 йилдан кам бўлмаган бошқарувлик тажрибаси;\n· Ўзбек ва рус тилларини билиши, инглиз тилини билиши маъқулланилади;\n· Оғзаки ва ёзма нутқининг саводхонлик маҳорати;\n· Word, Excel, PowerPoint дастурларини тажрибали амалиётчи даражасида ўзлаштириш қобилияти;\n· Ташкилотчилик қобилияти;\n· Юқори маъсулиятни ҳис этувчи, тўғри сўзлик, тартибли, қонунга итоаткор, интизом ва қатъиятлик талабларига жавоб берадиган;\n· Самарали жамоаларни шакллантириш қобилияти;\n· Муаммоли вазиятларда тезлик билан ҳаракат қилиши ҳамда тезкор ва оптимал қарор қабул қилиш қобилияти;\n· Ўз фикрини аниқ ва равон баён эта оладиган, тақдимотлар ўтказиш кўникмаларига эга бўлган;\n· Танқидий фикрлайдиган ва таҳлил қилиш қобилиятига эга бўлган;\n· Ўз устида ишлайдиган, тезкор, комилликка интиладиган.\nОлдинги иш жойидан негатив фикрларга эга бўлган ва салбий асосларга кўра ишдан бўшатилган номзодларнинг ҳужжатлари кўриб чиқилмайди.\n· Вазирликка юклатилган вазифа ва функцияларни самарали бажарилишини таъминлаш учун ишларни мувофиқлаштириш;\n· Давлат мактабгача таълим ташкилотлари фаолиятини ташкил этишда ижтимоий-иқтисодий комплекс ривожлантириш секторларининг ўзаро ҳамкорлигини таъминлаш;\n· Давлат мактабгача таълим ташкилотларида ўқув-методик фаолиятни мувофиқлаштириш ва ахборот-коммуникацион технологияларни жорий этиш;\n· Ихтисослаштирилган мактабгача таълим ташкилотларида реабилитация ва маънавий-ахлоқий тарбияни олиб бориш;\n· нодавлат мактабгача таълим ташкилотларини қўллаб-қуватлаш хамда мактабгача таълим ташкилотларида болаларни мактабга тайёрлашнинг муқобил турларини ривожлантириш;\n· Идоравий ташкилотлар томонидан Ўзбекистон Республикасининг қонун, қарорлари ва Ўзбекистон Республикаси Президентининг қарор, фармонлари, вазирликнинг буйруқларини тизимли бажарилишини назорат қилиш;\n· Мактабгача таълим ташкилотлари фаолиятини бошқариш, мувофиқлаштириш ва назорат қилиш;\n· Нодавлат мактабгача таълим муассасалари билан хамкорликни мувофиқлаштириш;\n· туман (шаҳар) бюджетидан молиялаштириладиган мактабгача таълим ташкилотларини молиялаштирилишини, бухгалтерия ҳисоботи ва ҳисобини ташкил этиш.\n· Туман (шаҳар) мактабгача таълим бўлими ва уларнинг раҳбарларининг ташкилий ва ахборот-таҳлил таъминотини таъминлаш;\n· Давлат мактабгача таълим ташкилотларида соғлом овқатлантиришни ташкил этиш;\n· Мактабгача таълим ташкилотларида давлат талабларининг бажарилишини мониторингини олиб бориш;\n· Давлат мактабгача таълим ташкилотларининг моддий-техник таъминоти;\n· Давлат мактабгача таълим ташкилотлари бино ва иншоатларидан фойдаланиш ишларини мувофиқлаштириш ва мониторингини олиб бориш;\n· Жисмоний ва юридик шахслар мурожаатлари билан ишларни ташкил этиш;\n· Мактабгача таълим бўлимлари компетенциясига кирадиган ташкилий, кадрлар, молиявий, ишлаб чикариш ва хўжалик масалалари бўйича қарор қабул қилиш.\nТанловда қатнашиш учун қуйидаги ҳужжатлар тақдим этилади:\n1. Ўзбекистон Республикаси Мактабгача таълим вазири номига ариза.\n2. Сўровнома (справка-объективка).\n3. Таржимаи ҳол.\n4. Олий маълумот ҳақидаги диплом нусҳаси.\n5. 9х12 ўлчамли 1 дона фотосурат (оқ фон).\n6. Паспорт (нусҳаси).\n7. Илмий даража ва илмий унвони (мавжуд бўлса) ҳақидаги ҳужжатларнинг нусҳалари.\n8. Илмий–услубий ишлар ва ихтиролар рўйхати (мавжуд бўлса).\nҲужжатларнинг асл нусҳалари шахсан номзодлар томонидан кўрсатилади.\nҲужжатлар эълон чиққан кундан бошлаб бир ой мобайнида қабул қилинади.\nТошкент шаҳар, Миробод тумани,\nАмир Темур кўчаси 17-уй\nТелефон: 71 2393376.\n10:05 | 22 Aprel 2021\n2021 йил I чорагида маҳаллий бюджетдан ажратилган...\n09:08 | 22 Aprel 2021\n2021 йилда Республика бюджетидан Ўзбекистон Республикаси...\n17:28 | 21 Aprel 2021\nСамарқанд вилояти мактабгача таълим тизимида қамров қандай...\n2021 йил 1 апрель ҳолатига кўра, вилоятда қуввати 142 463 ўринли жами 2 423 та мактабгача таълим ташкилотлари фаолият юритмоқда.\nМактабгача таълим вазирлиги Aprel 22, 2021\nМактабгача таълим вазирлиги Aprel 21, 2021\nМаълумотлардан фойдаланилганда www.mdo.uz'га ҳавола кўрсатилиши шарт © 2021 Барча ҳуқуқлар ҳимояланган


Шароф Рашидов ва Машраб кинотеатри\n1966 йили ер қимирлаши Тошкент шаҳрига катта талофат келтирган. Бутун Иттифоқдан ёрдам берилиб бунинг натижасида шаҳар қиёфаси йилдан йилга чирой оча бошлади. 1977 йили Тошкент метрополитени ишга тушди. Бунга ўша пайтда Ўзбекистон Республикасини бошқарган Шароф Рашидовнинг хиссалари катта. У киши юртимизнинг турли худудлардаги ободонлаштириш ишларига, санъат ва маданиятни ривожланишига доимо алохида эътибор қаратганлар.\n20 асрнинг 80-чи йилларининг бошида Наманган шаҳрида янги китоб дўкони очилиши режалаштирилган эди. Шахсан Шароф Рашидов келиб тантанали равишда ушбу савоб ишга бош қош бўладилар. Аммо у кишига бир сюрприз тайёрлаб қўйилган. Тошкентга қайтишларида у киши Навоий кўчадан ўтадилар ва албатта машиналарини тўхтатадилар. Аммо маршрут Ахунбабаев кўчасидан белгиланган. У кишини хавфсизликларини таъминловчи шахслар ана шу йўналишни маъқул деб топишган. Туман рахбарларидан бири ўша йилларда вилоят ички ишларни бошқараётган Абдуллахон ака Аббасовга телефон қиладилар. Ўз навбатида у киши хавфсизлик бошлиғи билан боғланиб муаммони тушинтирадилар. Таклифларига жавобан нима сабабдан йўналишни ўзгартириш зарурлигини асослаб бериш сўралади. ГАИ рахбарияти билан Абдулло ака боғланадилар. Хақиқаттан ҳам Ахунбабаев кўчасида мева - сабзавот дўкони рўпарасидаги йўлнинг бир қисми носоз эканлиги аниқланади. Йўналишни алмаштиришга рухсат берилади.\nТантанали равишда китоб дўконини лентасини Шароф ака Рашидов рамзий қирқиб барчани шаҳар марказидаги янги барпо этилган китоблар оламига таклиф этадилар. Кайфиятлари чоғ у ердан чиқиб машинага ўлтириб Навоий кўчасига йўл оладилар. Сардобадаги чоррахадан ўтаётиб йўл четида турган туман рахбарига ва ўнг тарафда тўпланган оқсоқоллар, пионерлар ва кўплаб шахар фуқаролари кенг майдонда гавжум тантанани очилишига тайёр карнай ва сурнайчилар Шароф ака Рашидовни эътиборларига тушади. Машинани тўхтатишни буюрадилар. Ундан чиқиб туман рахбари билан сўрашиб нигохлари баланд ва чиройли бинога у ердаги каттакон МАШРАБ кинотеатри деган ёзувга суратлари ва унинг остига ёзилган икки қатор шерни ўқийдилар ва кўзларида ёш пайдо бўлади.\nНамМТИ “СИЧТЭваИ” кафедраси доценти,\nШароф Рашидов Машраб кинотеатри ва


08:17 / 20.01.2019 | zulfiya | 810\nАссалому алайкум! Бизда майит кўтарилган ўша хонадонда намоз ўқиш керак дийишади. Йўл намози ўқинглар дейишади. Шу намоз хақида маълумот борми. Вақтингизни олганим учун узр. Аллоҳ сизлардан рози бўлсин.\n- Ва алайкум ассалом! Бундай намоз йўқ. Бирор мусибат етганида ёки инсонни ғамга соладиган иш рўй берганида намозга шошилиш бор. Аллоҳ таоло “Бақара” сурасида марҳамат қилади:\nРасулуллоҳ соллаллоҳу алайҳи васаллам ҳам бирор бир мушкилот рўбарў келса намозга шошилар эдилар. Ибн Аббос розияллоҳу анҳу сафардаликларида акаси Қусам ибн Аббоснинг шаҳид бўлганининг хабари етди. Эшитибоқ истиржо(Албатта, биз Аллоҳникимиз ва албатта, биз Унга қайтувчимиз)ни айтди. Сўнг йўлдан четга ўтиб икки ракъат намоз ўқиди. Узоқ сажда қилди. Сўнг уловига миниб Аллоҳ таолонинг “Эй иймон келтирганлар! Сабр ва намоз ила ёрдам сўранглар. Албатта, Аллоҳ сабрлилар биландир” оятини ўқидилар. Халқимизда бошига мусибат тушганда ушбу оятга ва Расулуллоҳ соллаллоҳу алайҳи васалламнинг суннатларига амал қилинган. Кейинчалик эса одамлар бу амалларни баъзи бир ўринларгагина хослаб олишган. Аслида ҳар қандай мусибат ёки мушкилотларда тездан намозга шошилиш керак. Валлоҳу аълам!


Профессионал бокс оламининг ҳақиқий "Шаҳзода"сини биласизми?\n8 ноябрь, 2019, 18:16\nУ ўз вақтининг қаҳрамони бўла олганди.\nПрофессионал бокс оламида жуда кўп афсоналар фаолият юритган. Ҳар бири ўз йўли, ўз услуби билан мухлислар эътиборини қозонган. Баъзилари томошабинлар учун рингда ўзига ҳос шоулар тақдим этишган. Баъзилари эса хурмача қилиқлари билан ном қозонган. Бугун, биз ҳикоя қиладиган қаҳрамонимиз фаолияти мобайнида юқорида санаб ўтганларни барчасини ўзида мужассамлаштирганди. Унинг жангларини мухлислар орзиқиб кутишар, шунга яраша у томошабинларга завқ улашарди. Исталган катта ёки ўрта ёшли бокс ихлосмандларидан сўрасангиз, бу шоввозни албатта бокс олами тарихидаги энг кучли 10 ликдан ўрин олишини айтади десак, муболаға бўлмайди. У бутун жаҳонга леопард шортиги билан ҳам машҳур эди.\nҲа, у профессионал бокс оламининг ҳақиқий “Шаҳзода”си Насим Хамиддир.\nУни кўплар рингда жанг қилмайди, фақат мухлислар эътиборини қозонишга ҳаракат қилади дейишарди. Машҳур ирландиялик бастакор, актёр Боб Гелдоф уни дунёдаги энг яхши шоумен деб ҳам атаганди. Лекин жуда кўп таниқли шахслар, Силвестер Сталлоне, Уил Смитт, Уэсли Снайпс ва Девид Бекхемлар уни ҳақиқий истеъдод эканлиги ҳақида кўп гапиришган. У Буюк Британия қаҳрамонига айлана олганди. Ҳаттоки, уни Букингем саройида шахсан қироллик оиласи кутиб олади.\nБир сўз билан айтганда у ўз вақтининг энг кучли боксчиси бўлиш баробарида мухлисларнинг меҳрини ҳам қозона олган.\nОта-онаси яманлик бўлган, Насим Ҳамид 1974 йил 12 февралда Буюк Британиянинг Шеффилд шаҳрида таваллуд топади. У ярим енгил ва енгил вазн тоифасида ўз жангларини ўтказган. Уни чапақай боксчилар орасидаги намояндалардан бири десак ҳам муболаға бўлмайди.\nУ 6 ёшидан бошлаб, бокс билан шуғуллана бошлаган. Ҳаваскор боксда жами 62 та жанг ўтказиб, 57 маротаба маротаба ғалабани қўлга киритади. Беш бор эса мағлубият қайд этган. Ҳаваскор йўналишда рақибларини 18 маротаба нокаутга учратади.\nУ профессионал боксда 1992 йил дебют жангини ўтказади. У профи рингда барчаси бўлиб, 37 та жанг ўтказиб, уларнинг 36 тасида ғалаба қозонади. Бир маротаба мағлубиятга учрайди. Ўша мағлубият яна бир афсона мексикалик Марко Антонио Баррерадан қабул қилиб олинган. У ўз вақтида WBC, IBF, WBO, IBO камарларини қўлга киритади. У сўнги жангини 2002 йил 18 майда ўтказади ва шу билан спортчилик фаолиятини якунлайди.\nНасим Хамид 26 ёшида ўз вазнининг жаҳондаги энг кучли боксчисига айлана олади. Кейинчалик баъзи ёмон ҳаракатлари туфайли, озодликдан ҳам маҳрум бўлади. Шундай қилиб, у бокс оламини тарк этади. Шундай бўлсада, у боксда ўчмас из қолдира олган.


МАКТАБЛАРДАГИ МАЪНАВИЙ МУҲИТ\nу бугун қай аҳволда?\n... Мактабда ўқиб юрган кезларим эди. Адашмасам, тўққизинчида эдик. Дарс қизғин паллага кирган маҳал эшик очилиб, мактаб директори ва унинг ўринбосари кириб келди-да: «А-а-а-ассалому алай-ку-ум»дан кейин директор ўринбосари яқинда мактаблар ўртасида фан олимпиадаси бошланиши, синфимизда билимли, илғор ўқувчилар кўплиги боис унда бизни ҳам фаол иштирок этишга чақирди ва гап сўнгида қўшимча қилди:\n– Агар фан олимпиадасининг республика босқичида юқори ўрин олсаларинг, ўзинглар истаган ўқишга текин киришларинг мумкин.\nИмтиёз ҳақидаги гап директорга ёқмади шекилли, ўринбосарига шундай қовоқ уйиб тикилди-ки, натижада у фавқулодда қилган хатосини англаб қолди ва гапига тузатиш киритди:\n– Им-м-тиҳонсиз кирасизлар...\nХонани «гур» этган кулги, директор ўринбосарини эса совуқ тер босди...\nБозор иқтисодиёти таъсиридами, ҳайтовур, одамлар орасида «ҳамма нарсани пул ҳал қилади», деган ўй анча-мунча шаклланиб қолган. Энг ёмони, бу фикр ёшлар онгида ҳам чуқур илдиз отмоқда. Бу эса, табиийки, эртамиз эгаларида фанларни яхши ўзлаштириш, чуқур билим олишга бўлган иштиёққа таъсир кўрсатмай қолмайди. Бунда, албатта, мактаблардаги таълим сифати, педагог кадрлар салоҳияти етакчи омил бўлиб хизмат қилади.\nБу ҳақда тўхталишдан олдин айрим мулоҳазаларни келтириб ўтсак…\nАгар мактаб ўқувчисининг дуч келганини тўхтатиб, «Мана, мактабни ҳам тугатдинг, энди нима қилмоқчисан?» дея саволга тутсангиз, боринг-ки, ўнтадан олтитаси «Олий ўқув юртига ҳужжат топшираман», дейди. «Агар ўқишга киролмасанг, нима қиласан?» десангиз, «Яна топшираман, барибир ўқишга кираман», дейдигани кам. «Шум бола» қиссасидаги бой отага ўхшаб, «Яна киролмасанг нима қиласан, хўш, иннанкейин-чи?» десангиз, «Чет элга ишлагани кетаман…», дейди. Мана шунинг ўзи ҳам фарзандларимизнинг ўзлари учун тузган ҳаётий режалари пухта эмаслиги, номукаммаллиги, уларнинг ҳаётга тўла тайёр эмаслигини кўрсатади.\nҲаёт эса олий таълим муассасасига ўқишга киришинг билан гуллаб кетади, дегани ҳам эмас. Демоқчи бўлганимиз фарзандларимиз онгига «иккинчи-учинчи… вариант» назариясини чуқурроқ сингдириш, ҳаётнинг ўнқир-чўнқир, паст-баландликлари ҳақида керак бўлса, мактабданоқ тушунча бериш керак. Бу эса ўз-ўзидан мактаблардаги маънавий муҳитнинг қай аҳволда эканига боғлиқ.\nТўғри, юқоридаги фикримизга қарши чиқиб, таълим даргоҳида кўпроқ билим берилиши керак, дегувчилар ҳам бўлар. Ҳақсиз. Аммо бугунги таълим тизими фақат билим эмас, балки тарбия беришга ҳам асосланганини унутмаслик керак. Ахир оилада ота-она рўзғор ташвишларидан ортмай, фарзандининг маънавияти билан етарлича шуғулланмас экан, бу вазифани мактаб тўлароқ ўз зиммасига олса нима қилибди?\nЯшириб нима қилдик: таълим тизимимиз, хусусан, олий таълим муассасаларига ўқишга киришдаги порахўрлик, қинғирлик ва товламачиликдан ҳамма безор бўлганди. Ҳатто шахсан ўзим гувоҳ бўлганим: «фалончининг фарзанди ўқишга кирибди», деса «қанча билан?» деган саволларга ҳам ажабланмай қўйган эдик (асл ҳолат шунга яқин бўлгандан кейин нимасига ажабланиш мумкин).\nБугун мамлакатимизда жамиятнинг барча бўғинини порахўрликдан тозалаш, соҳаларда шаффофликка эришиш, айниқса, соғлиқни сақлаш, таълим тизимини тубдан такомиллаштиришга қаратилган улкан ишлар амалга оширилаётир. Аслида бу икки соҳада порахўрликнинг мавжудлиги инсон ҳаётининг кейинги тақдирига бевосита дахлдор муҳим омилдир. Таълимдаги порахўрлик кишилик жамиятини маънан, соғлиқни сақлаш тизимидаги порахўрлик эса жисмонан фалаж қилиши ҳам айни ҳақиқат.\nМактаблардаги маънавий муҳитни яхшилаш, ўқувчини ҳар жиҳатдан ҳаётга тайёрлаш, уни таълим-тарбия олишидан чалғитадиган мавжуд барча воситалардан ҳимоялаш ўқитувчининг вазифаси. Сўнгги бир йил ичида ижтимоий тармоқларда энг кўп муҳокама этилган мавзулардан бири бу – ўқитувчининг қоғозбозликка ўралашиб қолганлиги бўлди. Соҳа ходимлари келтирган маълумотларга кўра, фан ўқитувчисининг ўзи 20 дан ортиқ ҳужжат билан ишлар экан. Синф раҳбари эса бу рақамга қўшимча яна 6-7 ҳужжат юритиши ҳам бор гап (афсуски, соҳада қатор ўзгаришлар бўлган бўлса-да, айнан ҳужжатбозлик масаласида натижа ҳали ҳам кўнгилдагидек эмас). Тўғри-да, ҳисобот тўлдиришу кундалик ёзишдан бошини кўтара олмаган ўқитувчи бир амаллаб таълим беришга улгурар (агар улгурса!), аммо тарбия беришга-чи? Яна бир бор таъкидлаймиз, маориф тизимимиз фақат таълим беришга қаратилмаган. Шундай экан, ўқитувчини асосий ишидан чалғитадиган бу каби қоғозбозликлар ҳам қайсидир маънода мактабдаги маънавий муҳитга таъсир кўрсатади. Агар бундай ҳол давом этаверса, ўқитувчи қачон ўз устида ишлайди, қачон ўқувчилар таълим-тарбияси билан астойдил шуғулланади, қачон унинг хоҳиш-истагига қулоқ тутади? У қачонки, ўзини чалғитувчи қўшимча юмушлардан холи бўлолса, туман ва шаҳарлар ҳудудларини ободонлаштиришга жалб этилмаса, қишлоқ хўжалигидаги мавсумий ва бошқа турдаги ишларни бажаришга мажбурланмаса, касбий фаолияти билан боғлиқ бўлмаган йиғилишларга чақирилмаса…\n– Мактабдаги маънавий муҳит барқарорлиги биринчи ўринда ўқитувчига боғлиқ, – дейди Жиззах шаҳридаги 6-умумтаълим мактаби директори Дилдора Ўролова. – Агар жамоадаги ақалли битта ўқитувчида маънавий бўшлиқ бўлса, бу бутун бошли мактаб ўқувчиларига-да, таъсир этади. Чунки ўша ўқитувчи қайсидир синфларда дарс ўтади, дарс ўтиш жараёнида эса ўзининг кимлиги ва қандайлигини аён этиб қўяди. Кечаги ўқувчи билан бугунги ўқувчи ўртасида ер билан осмонча фарқ бор. Педагог буни, албатта, инобатга олиши зарур. Кўп йиллик тажрибамдан келиб чиқиб, шуни айтишим мумкинки, хулқи ёмон, ўзлаштириш даражаси паст бўлган ўқувчини ҳам педагогик маҳорати кучли бўлган ўқитувчи «ўз йўлига» юргиза олади. Бундай мисолларни ўз жамоамиз орасида ҳам кўплаб учратиш мумкин. Фақат бизни ранжитадиган биргина жиҳат шуки, бу жараёнда баъзи ота- оналар педагогга ва ўз фарзандига ёрдам бериш ўрнига халал бериш ҳоллари ҳам учраб туради. Фарзанди бирор ножўя иш қилса-ю, унинг ота-онасини чақиртириб, ҳолатни тушунтирсангиз, «фақат менинг болам шундайми?» дея иддао қила бошлайди. (Ўтган йил 17 октябрь куни Қримнинг Керчь шаҳридаги коллеж ўқувчиси (!) томонидан содир этилган отишма ҳам айнан мана шунақа савол ва иддаолар оқибатида содир бўлган, деб ўйлайман). Унутмайлик, ўқитувчи ҳар доим ўқувчиси камолоти учун қайғуради.\nШу ўринда, яна бир мулоҳаза. Мактабларда қачон маънавий муҳит яхшиланади, қачон ўқувчининг ўқитувчига бўлган ҳурмати янада юксалади, ўқувчи қачон «Катта бўлсам, ўқитувчи бўламан», дея орзу қилади? Қачонки, жамиятда ўқитувчининг обрўси тикланса, унинг имижи яхшиланса. Чунки ўн бир йил давомида ўқувчи кўз ўнгида азоб-уқубат чеккан, заҳмат кўриб, ўрни келса раҳмат эшитмаган касбга бўлган қизиқиш, иштиёқ пайдо бўлиши бироз шубҳали. Ўқитувчининг обрўси, ҳурмати шундай бўлиши керак-ки, натижада ўқувчига қўшилиб бутун бошли жамиятда умумий фикр ва қараш ўзгарсин. Бу эса таълим тизими равнақи, жамият ривожи ва мактаблардаги маънавий муҳит яхшиланишини таъминлайди.\n– Ўқув даргоҳларида қизларимиз учун махсус тўгараклар ишлаб турибди, аммо ўғил болаларга-чи? – дейди Ўзбекистон халқ ўқитувчиси Бўстон Раҳмонова. – Ахир юз бераётган аксарият кўнгилсизликларга ўғил болалар сабабчи бўлиб қолаётгани ҳам ёлғон эмас-ку? Хўш, уларнинг тарбияси ҳақида гап кетганда фақат спорт машғулотлари билан чегараланиш етарлимикин? «Белбоғли йигитлар», «Мард ўғлонлар» сингари тўгараклар очиш вақти етмадими? Машғулотларни (бошқа кўпгина дарсларни ҳам) албатта, эркак ўқитувчилар олиб бориши шарт. Оилада отанинг ўрни қандай бўлса, таълим даргоҳида эркак ўқитувчининг ўрни ҳам шундай. Афсуски, бугун кўплаб мактабларимиз асл йигитга хос таълим-тарбия нималигини кўрсатиб қўядиган эркак муаллимларга муҳтож…\nТабиий савол туғилади: хўш, нима қилиш керак? Бир ўйлаб кўринг,  500 – 1000 нафар ўқувчи таҳсил олаётган мактабда нечта ўқитувчи фаолият юритяпти-ю, нечта психолог ўқувчилар маънавий оламини назорат қилиб боряпти? Ўқитувчилар сони, албатта, ўқувчилар сонига қараб ўзгариб туради, аммо мактаб психологи доим битта бўлиб қолаверади. Таклиф шуки, мактаблардаги психолог штатларини ўқувчилар сонига қараб кўпайтириш керак. (Ёки бўлмаса ҳар бир туман халқ таълими бўлимларида «Психологлар маркази»ни ташкил этиш ҳам яхши самара беради). Майли, ўша психологлар ўқувчиларнинг ҳаммаси билан индивидуал ишлай олмас, албатта (бунга физиологик жиҳатдан ҳам улгуриб бўлмайди). Аммо юриш-туриши, тарбияси ва маънавий оламида салбий ўзгариш тус олаётган тақдирда унинг ота-онасини чақириб, суҳбатлашиб, тўғри йўлга йўналтира олади. Бу эса катта-катта эҳтимолий кўнгилсизликларнинг олдини олишда айни муддао бўлиши шубҳасиз.\nЭнди мана шу таклифни амалиётда қўллашда яна бир муаммо пайдо бўлиши табиий. Агар нохуш ҳолатлар сезилаётган бирор ўқувчининг ота-онасини чақиртириб, «Фарзандингиз психолог кўмагига муҳтож», десангиз борми, «Нима, мени болам жинними?!» дейдиган ота-оналар ҳам топилишига асло шубҳа йўқ. Чунки бизда психологга фақат ақли заифлар мурожаат этади, деган тушунча қотиб қолган. Аслида эса соғлом одам ҳам вақти-вақти билан психолог кўригидан ўтиб туриши керак. Бунинг учун эса жамиятдаги умумий фикр ва қарашни ўзгартириш борасида таъсирчан чоралар ишлаб чиқилиши зарур.\nТўғри, таълим тизимида ҳали бажарилиши лозим бўлган масала ва муаммолар талай. Аммо аста-секин бўлса-да, соҳада ўзгариш ва янгиланишлар бўляпти. Шундай экан, ҳамма бир бўлиб, ягона мақсад йўлида интилса, кўзланган маррага етиш мумкин. Мактаб ўқувчиларининг бой берилган маънавиятини тиклаш учун, ҳатто бир авлод алмашинувини кутишга тўғри келиши мумкин. Бой берилган вақт фактори эса мамлакатнинг дунё саҳнидаги имижи ва эртанги тақдирига таъсир этмай қолмайди…


Латвия, Литва ва Эстонияда минглаб чет эл қўшинлари, шу жумладан америкаликлар ҳам жойлашган. Болтиқбўйи мамлакатлари битта катта машғулот майдони ва ҳарбий плацдармга айланди, деб ёзади ҳарбий шарҳловчи Александр Хроленко.\nКўп йилги "соя билан жанг" - жуда зерикарли машғулот, Болтиқбўйи минтақасидаги хорижий қўшинларнинг на фойдалилигини ва на бирон бир аҳамиятини тасдиқлашга имкон бермайди. Шу сабабли, Россиянинг Болтиқ флоти кемалари ва самолётларининг кундалик, режали ишлари фонида НАТО ўзининг жасорати ҳақида сюжетлар ишлаб чиқиши ва видеоларни яратиши керак.\nБелгия ҳарбий-ҳаво кучларининг матбуот хизмати (самолётлари Болтиқбўйи мамлакатлари осмонини қўриқлайди) 17-апрел куни Белгия Ф-16 қирувчилари томонидан Россиянинг Су-24М фронт бомбардимончи самолётлари, Су-27 ва Су-30СМ қирувчи самолётларини нишонга олиши ва кузатиб қўйиши видеосини эълон қилди. Таъкидланишича, Литва соҳилида Россия ҳарбий авиацияси АҚШ Харбий денгиз кучлари 6 флоти USS Donald Cook кемасини кузатиб учаётган пайтда кузатувга олинди.\nУшбу "драматик лаҳза"ни Буюк Британиянинг Daily Mail нашрини ҳам қўзғатди, яъни нашрнинг веб-сайтининг минглаб ташриф буюрувчилари халқаро ҳаво майдонларида "жума кунги тўқнашув"нинг видеосини кўришлари мумкин эди. Ва бу руслар ўзлариниг "ҳаво-ер" улкан ракеталар билан қанчалик хавфли эканлигини ҳис этишди. Кўпчиликда таассурот қолди - қарийб 300 та шарҳ ва ижтимоий тармоқдаги 700 та қайта жойлаштиришлар.\nБироқ, Россия самолётларининг парвозлари ва Белгиянинг Ф-16 самолётлари билан учрашуви асло "Cook"га уюштирилган ов билан эмас, балки Болтиқ флотининг одатий машқлари билан боғлиқ.\nРоссиянинг Ғарбий Ҳарбий округи (ЗВО) ва Болтиқ флоти (БФ) нинг масъулият ҳудудида бу кунларда Қуруқлик кучлари, авиация, ҳаво мудофааси ва денгиз кучларининг бир қатор комплекс қўшма машқлари давом этмоқда. Амалиёт режалаштирилган, бу минтақада американинг Donald Cook кемаси ёки Белгия қирувчиларининг борлигига ҳеч қандай алоқаси йўқ. "Cook"ни разведка қилиб атрофида учиш учун битта Су-24МР самолёти етарли бўларди, биз илгари Болтиқбўйи ва Қора денгизда бу каби воқеалар ривожини бир неча бор кўрганмиз. Бугунги кунда янада муҳимроқ вазифалар турибди.\n21 апрелНато куни Болтиқ флоти денгиз авиациясининг Су-30СМ ва Су-24 самолётлари экипажлари Калининград вилояти ва денгиз узра учиб ўтишди, қуруқликдаги бўлинмалар учун зарбаларни қувватлаш масалаларини ишлаб чиқишди ва машғулот майдонларида шартли душманнинг қўмондонлик масканлари, зирҳли транспорт воситалари ва қўшинларини йўқ қилишди. Турли хил баландликларда ва тезликда ҳужумкор ва мудофаа маневрларидан фойдаланган ҳолда пилотаж қилишга алоҳида эътибор қаратилди. Шу куннинг ўзида Калининград вилоятидаги Донской аэродромида Ми-24 ҳужум вертолётлари, Ми-8 транспорт вертолётлари ва кема Ка-27 ва Ка-29 вертолётлари жиҳозланмаган соҳилга денгиз десантини қўнишини таъминлаб турдилар.\nБир вақтнинг ўзида, "Калининград" ва "Королев" йирик десант кемалари, "Евгений Кочешков" кичик десант кемаси ва десант катерларидан иборат десант гуруҳи шартий душман авиацион ҳужумини қайтарди. Шу билан бирга, экипажлар радиоэлектрон кураш воситаларидан фаол фойдаланганлар. Кейин катта десант кемалари денгиз нишонларга артиллерия зарбаларни амалга оширди.\nДесантни қўндириш Калининград вилоятидаги Хмелевка полигонида бўлиб ўтди. Денгиз пиёдачилари бўлинмалари, кемалар ва авиация экипажлари денгиздан туриб шартли душманнинг десантга қарши мудофаасини бузиб ўтиб қирғоқни қўлга олиш вазифаларини бажардилар. Денгиз томонидан зарбалар ёрдамида соҳилда БФ денгиз пиёдаси десант-ҳужумчи роталари ва 20 га яқин БТР-82А зирҳли транспорт воситалари ҳаракат қилган.\nБолтиқ флоти ракета кемалари экипажлари ҳаво нишонларига қарата зарбаларни амалга оширдилар ва денгиз ва қирғоқ нишонларига қанотли ракета ҳужумларини ўргандилар. Машғулотларнинг мазмуни ва ҳусусияти, умуман олганда, хорижий "ҳамкорларга"га Россиянинг Болтиқбўйи минтақасидаги тезкор ва стратегик устунлигини яққол намойиш этади. Белгиянинг "ҳаво полицияси" саккиз қирувчиси ва битта Америка кемаси бу минтақада ҳеч нарсани ўзгартиролмайди.\nНАТОнинг Россия чегаралари олдида ҳарбий ҳаракатларини баҳорги кучайиши доирасида, АҚШнинг USS Donald Cook ракеталарга қарши кемаси НАТОнинг ҳаво мудофааси ва ракеталарга қарши тизимлари учун автоматлаштирилган жанговар назорат, алоқа ва разведка тизимини шакллантиришга ёрдам бермоқда. Бироқ, "ҳамкорлар" бир неча қадам ортда қолмоқда. Юқори технологияли қуроллар ва жуғрофий жойлашуви Болтиқ денгизида, шунингдек Болтиқ соҳилларида Россияни дахлсиз қилади.\nЭҳтимол Брюссел ва Вашингтонда идрокли ҳарбий раҳбарлар буни тушунишади. Акс ҳолда, 22 апрел куни Россия Федерацияси Қуролли кучлари Бош штаби бошлиғи Валерий Герасимов ва НАТОнинг қўшма қуролли кучлари бош қўмондони Тод Уолтерс ўртасида "ўзаро манфаатли масалалар" муҳокама қилинмаган бўларди. Россия ва НАТО ўртасидаги муносабатлар бутунлай музлатилганига қарамай, бундай алоқалар сақланиб қолмоқда.\nМосква АҚШ чегаралари яқинида, масалан, Мексикада ҳарбий базалар қурмайди ва Вашингтондан ҳам шундай тинчликпарварликни кутиш ҳуқуқига эга. Бироқ, Латвия, Литва ва Эстонияда минглаб чет эл қўшинлари, шу жумладан Америка қўшинлари жойлашган. Болтиқбўйи мамлакатлари битта катта полигон ва ҳарбий плацдармга айланган.\nБуюк Британиянинг умумий қумондонлиги остидаги алянснинг кўп миллатли батальони (1,4 минг атрофидаги ҳарбий хизматчи) Россия чегарасидан 100 километр нарида жойлашган Тапа ҳарбий базасида жойлаштирилган. Бу ерда юзлаб оғир ҳарбий техника, арсенал ва омборлар жойлаштирилган, учиш-қўниш йўлаги такомиллаштирилди. Республикада Эстония армияси учун ўта катта бўлган яна бир йирик Эмари ҳарбий базаси мавжуд. Латвияда кўп миллатли НАТО батальонининг жойлашгани ҳам (Канадалик "ҳамкорлари" қўмондонлиги остида) қўшни Россияда саволларни туғдиради. Бундан ташқари, Лиелвардда минтақадаги энг йирик иттифоқ авиабазаси барпо этилди. Литвадаги альянснинг кўп миллатли легионига Бундесвер раҳбарлик қилмоқда. Гўёки ротация ҳолатида бўлган хорижий жанговар самолётлар, вертолётлар, зирҳли транспорт воситалари ва танкларнинг турлари ва сонларини узоқ вақт ҳисоблаш мумкин. Гап ҳатто НАТОнинг қўшинлари ва кучлари сонида ҳам эмас, балки ҳарбий-сиёсий зиддиятни Россия остонасида душман блокнинг жанговар (зарба берувчи) инфратузилмасининг мавжудлиги ва кенгайиши келтириб чиқараётганида. Ушбу "майда маш-машалар" фонида Болтиқ флоти ва Ғарбий Ҳарбий округнинг фаолияти ўринли, зарур ва ўсишда давом этади.


Янги йил байрамида ширинликдан тиқилган 9 япониялик вафот этди\nЯпон матбуоти Янги йил байрами арафаси ва ундан кейинги кунларда кaмидa 9 япониялик бaйрaмни нишонлaш пaйтидa томоғига гуручли кекс тиқилиб, вaфот этгaнини қилмоқда.\nШу боис, Япония Фавқулодда вазиятлар вазирлиги фуқaролaргa ширинликни мaйдa бўлaклaргa бўлиб, шошмaсдaн, яхши чaйнaб ейишни тaвсия қилишга мажбур қолди.\n“Ёмиури Шимбун” гaзетaсининг ёзишичa, Янги йил бошидан бери камида 128 киши томоғигa “мочи” кекси тиқилиб қолгaни туфайли кaсaлхонaгa еткaзилгaн.\n“Мочи” деб номлaнувчи ёпишқоқ ширинлик японлaрнинг Янги йил дaстурхонигa қўйилaдигaн aнъaнaвий тaомидир. Чўзилувчaн гуруч хaмиридaн тaйёрлaнaдигaн ушбу ширинликнинг томоққa тиқилиш ҳоллaри Япониядa кўп учрaйди.\nҲaр бир япониялик йил давомида, асосан январь ойи бошида, кaмидa бир кило “мочи” истеъмол қилиши aйтилaди.


Хозирги вақтда: 14 ноя 2019, 14:25\nНатижалар сони 27\nМавзу: Тухматга колатган кизим\nТухматга колатган кизим\nАссалому алейкум Одинахон сизга хаетимизда булиб турган бир холатда ердам сурайман .Кизимга овсини томондан тухмат килинаяпти алхамдулиллах ислом динидан хабарим борлиги учун куй индама болам Аллохга куйиб бер деб жанжал чикмасин шаьним изга емон дог тушмасин деб гапни оркасига тушмаяпмиз. Андишани ...\nМавзу: Шу кўйлакда намоз ўқисам бўладими?\nШу кўйлакда намоз ўқисам бўладими?\nАссалому алайкум! Бир куни набирамни кўтариб турсам сийиб юборди. Кейин алмаштириш эсимдан чиқиб, шу билан намоз ўқибман. Намозимнинг ҳукми қандай бўлади?\nМавзу: Тиззаларимда оғриқ бор, намоз ўқишга қийналаман\nТиззаларимда оғриқ бор, намоз ўқишга қийналаман\nАссалому алайкум! Саждага боришда аввал тизза, кейин қўллар қўйилишини биламан, лекин тиззамда оғриқ борлиги учун аввал қўлларимни ерга қўяман. Бу ҳолатда намозим макруҳлик билан бажарилмаяптими?\nМавзу: Байъат бериш керакми?\n03 сен 2019, 22:04\nМавзу: Тахорат килса буладими\nТахорат килса буладими\nАссалому алейкум жавоб учун ташаккур. Уйимизда хаммом яьни ювиниш хонасида унитаз хам куйилган тахорат еки гусл килса буладими еки уртадан девор олиш керакми\n20 авг 2019, 23:40\nМавзу: Қуръон ўқиб турганда бош очиқ ҳолда ўтириш мумкинми?\nҚуръон ўқиб турганда бош очиқ ҳолда ўтириш мумкинми?\nАссалому алайкум. Уйда Қуръон ўқиб турганда енгсиз кўйлак ёки бош очиқ ҳолда ўтириш мумкинми? Масалан, таҳорат билан ётган ҳолатда уйқу келмаяпти, туриб озроқ Қуръон ўқисам, дейсиз. Тургач, кийиниб ўтирмай, Қуръон ўқийверасиз? Шу ҳолат тўғрими?\n28 Июл 2019, 10:39\nМавзу: Набирамга қандай тарбия берай?\nНабирамга қандай тарбия берай?\nАссалому алайкум! Алҳамдулиллаҳ, Аллоҳ бизга ўғил набира ато қилди. Оиламиз диний оила эмас, аммо 5 вақт намоз ўқийман, Қурьони каримни баҳоли қудрат тиловат қиламан. Иншааллоҳ набирамни диний илмли қилмоқчиман, Муҳаммадали деб исм қўйдик. Дунёга келганига бугун 5 кун бўлди. Нима қилсак набирамизни...\n07 Июл 2019, 11:14\nМавзу: Исириққа дам уриб, уни тутатса бўладими?\nИсириққа дам уриб, уни тутатса бўладими?\nАссалому алайкум, Одинахон! Аёллар орасида, айниқса, ёш болалар учун исириққа Қуръон ўқиб, дам уриб, тутатиш бор. Бу ишимиз нотўғрилигини айтсам, аввалдан шу ишлар қолган, дейишади. Қуръон ўқиб, уни оловда куйдириш мумкинми?\n27 Июн 2019, 21:19\nМавзу: Набирамга “Ҳадийча” исмини қўймоқчимиз...\nНабирамга “Ҳадийча” исмини қўймоқчимиз...\nАссалому алайкум! Набирамга “Ҳадийча” исмини қўймоқчимиз. Вақти келиб, катта бўлганида танбеҳ бериш учун уришсак ёки силтасак, қандай бўлади? “Ҳадийча” бўладими ёки “Ҳадийжа”ми?\n17 май 2019, 15:46\nМавзу: Салавотларни қайси китоблардан ўрганишим мумкин?\nСалавотларни қайси китоблардан ўрганишим мумкин?\nАссалому алайкум, Одинахон! Пайғамбаримиз алайҳиссалом ҳақларида муножот ва салавотлар ўқишни жуда ёқтираман. Маросимлару йиғинларда айтиб бераман. Жуда кўп шеъру муножотлар бор, лекин яна бўлса, ўқирдим. Қандай китобларни тавсия қиласиз?


Хизр алайҳиссалом тирикми?\nBy Муҳаммад Ҳабибуллоҳ on 12/07/2017 10 АҚИДА 13 ПАЙҒАМБАРЛАР ФАТВОЛАР\nБугунги кунда интернетда Хизр алайҳиссалом тириклиги ҳақидаги хабарлар тарқала бошлади. Бунга Анас розияллоҳу анҳудан ривоят қилинган ҳадисни далил қилишмоқда. Шуни тушунтириб берсангиз.\nБиринчидан: Хизр алайҳиссаломнинг тирик экани ёки вафот этгани ҳақида уламолар ўртасида ихтилоф бор. Имом Қуртубий, Нававий, Ибн Салоҳ, Ироқий, каби уламоларимиз Хизр алайҳиссаломни тирик дейишган. Имом Бухорий, Абу Бакр ибн Арабий, Ибн Жавзий, Ибн Касир каби уламолар эса Хизр алайҳиссаломни вафот этган дейишган (Аллоҳ таоло барча уламоларимизни раҳмат айласин). Хизр алайҳиссалом ҳануз ҳаёт экани тўғрисида келган ҳадислар, саҳоба ва тобеинларнинг сўзлари, буларнинг барчаси ё тўқима, ё заиф ва мункар ривоятлардир. Саволда сўралган Анас розияллоҳу анҳудан келтирилган ривоят ҳам шулар жумласидан. У ривоятга фатвонинг учинчи бандида тўхталиб ўтамиз.\nИккинчидан: Хизр алайҳиссалом вафот этганига талайгина далиллар бор. Қуйида шу далилларни келтириб ўтамиз:\n1) Аллоҳ таоло Расулуллоҳ соллаллоҳу алайҳи ва салламга: “Биз сиздан олдин бирон кишига мангу ҳаёт ато этмаганмиз. Сиз вафот этсангиз, улар ҳаётда мангу қоладиларми?!” – деган (Анбиё: 34). Мазкур оятда Расулуллоҳ соллаллоҳу алайҳи ва салламдан олдин бирон кишига мангу ҳаёт берилмагани очиқ-ойдин айтилган. Тўғри, бу оятдан баъзилар истисно қилинади. Масалан, дажжолни биз тирик деб биламиз. Бироқ бу истиснога саҳиҳ далиллар бор. Хизр алайҳиссаломнинг ўлмаганига, шунингдек, оби ҳаётдан ичгани учун абадий яшашига бирон далил йўқ. Шунингдек, Нуҳ алайҳиссаломнинг замонасида юз берган тўфондан сўнг Хизр алайҳиссалом Одам алайҳиссаломни дафн этгани сабабли ҳаётда боқий қолиш бахтига муяссар бўлгани ҳақидаги хабар ҳам ёлғон.\n2) Бадр куни Расулуллоҳ соллаллоҳу алайҳи ва саллам Аллоҳ таолога: “Аллоҳим, агар мана шу мусулмон жамоатни ҳалок қилсанг, бундан сўнг ер юзида Сенга ҳеч ким ибодат қилмайди” – деб дуо қилганлар (Муслим (1763) ривояти). Шундан тушуниладики, Хизр алайҳиссалом вафот этган. Акс ҳолда, Расулуллоҳ соллаллоҳу алайҳи ва саллам: “ер юзида Сенга ҳеч ким ибодат қилмайди” – демаган бўлардилар.\n3) Расулуллоҳ соллаллоҳу алайҳи ва саллам умрларининг охирги чоғида бир куни хуфтон намозидан сўнг: “Мана шу кечани кўрдингизми?! Шу кечадан бошлаб юз йилдан сўнг бугун ер юзида тирик бўлган бирон кимса ҳаётда қолмайди” – деганлар (Бухорий (116) ривояти). Бундан ҳам баъзилар истисно қилиниши мумкин. Бироқ, юқорида айтганимиздек, бунинг учун саҳиҳ далил керак.\n4) Агар Хизр алайҳиссалом тирик бўлганида Расулуллоҳ соллаллоҳу алайҳи ва салламнинг даврларида у зотнинг ҳузурларига келиб, даъватларида кўмаклашиши ва у зот билан бирга кофирларга қарши жанг майдонларида иштирок этиши керак эди. Чунки Расулуллоҳ соллаллоҳу алайҳи ва саллам бутун оламга, инсу жинларга пайғамбар қилиб юборилганлар. Шунингдек, Умар розияллоҳу анҳуга: “Агар Мусо тирик бўлганида, менга эргашиши шарт бўларди” – деганлар (Байҳақий “Шуабул иймон”да (164) ривоят қилган).\nУчинчидан: Анас розияллоҳу анҳу айтади: “Бир куни кечаси Расулуллоҳ соллаллоҳу алайҳи ва саллам билан бирга ташқарига чиқдик. Мен Расулуллоҳ соллаллоҳу алайҳи ва салламга таҳорат учун сув кўтариб олгандим. Бир кишининг дуо қилаётганини эшитиб қолдик. Расулуллоҳ соллаллоҳу алайҳи ва саллам менга: “Жим тур” – дедилар. Ҳалиги киши: “Аллоҳим, мени қўрқитган азобингдан мени қутқарадиган амалларни бажаришга Ўзинг кўмак бер” – деди. Расулуллоҳ соллаллоҳу алайҳи ва саллам: “Давомини ҳам айтса эди” – дедилар. У худди Расулуллоҳ соллаллоҳу алайҳи ва салламнинг гапларини эшитгандек: “Содиқларни муштоқ этган нарсангга мени ҳам муштоқ айла” – деди. Шунда Расулуллоҳ соллаллоҳу алайҳи ва саллам: “Ҳой Анас, сувни қўй. Бу одамнинг ҳузурига бориб айт, менинг ҳаққимга Аллоҳ менга юборган динини етказишимда кўмак беришини сўраб дуо қилсин. Умматимнинг ҳаққига ҳам улар мен ҳақ ила келтирган динни қабул қилишларини сўраб дуо қилсин” – дедилар. Мен унинг ҳузурига бордим ва: “Расулуллоҳ соллаллоҳу алайҳи ва салламнинг ҳақларига дуо қилинг, динни етказишларида Аллоҳ у кишига кўмак берсин. Умматларининг ҳаққига ҳам дуо қилинг, улар Расулуллоҳ соллаллоҳу алайҳи ва саллам ҳақ ила келтирган динни қабул қилишсин” – дедим. У эса: “Сени ким юборди” – деб сўради. Мен Расулуллоҳ соллаллоҳу алайҳи ва салламдан берухсат у зот юборганларини айтгим келмагани боис: “Аллоҳ сизга раҳм қилсин, мен айтгандек дуо қилсангиз нима зиёни бор?!” – дедим. У эса: “Сени ким юборганини айтмайсанми?!” – деди. Мен Расулуллоҳ соллаллоҳу алайҳи ва салламнинг ҳузурларига келдим ва бўлиб ўтган суҳбатни айтиб бердим. Расулуллоҳ соллаллоҳу алайҳи ва саллам: “Унинг олдига қайтиб бор ва сени мен юборганимни айт” – дедилар. Бориб айтган эдим: “Расулуллоҳ соллаллоҳу алайҳи ва салламга ҳам марҳабо, у зотнинг элчисига ҳам марҳабо! Аслида, мен боришим керак эди. Расулуллоҳ соллаллоҳу алайҳи ва салламга салом айт. Сизга Хизр салом айтди, Аллоҳ рамазон ойини бошқа ойлардан афзал қилганидек, сизни бошқа пайғамбарларидан афзал қилибди, жума кунини бошқа кунлардан афзал қилганидек, умматингизни бошқа умматлардан афзал қилибди, дегин” – деди. Мен ортимга қайтар эканман, унинг: “Парвардигоро, мени раҳм қилинган, тўғри йўлга бошланган ва тавбаси қабул айланган мана шу умматдан қилгин” – деб дуо қилганини эшитдим”. Мазкур ҳадисни Табароний “Ал-авсатда” (3095) ривоят қилган ва ортидан: “Бу ҳадисни Анас розияллоҳу анҳудан фақат Осим, Осимдан эса фақат Ваззоҳ, ундан эса фақатгина Муҳаммад ибн Салом ривоят қилган” – деган. Табароний роҳимаҳуллоҳ бундай дейишининг боиси шуки, Ваззоҳ ҳам, Муҳаммад ҳам ёлғиз ўзи ривоят қилганда ҳадиси қабул қилинмайдиган ровийлардандир. Қолаверса, Муҳаммад ибн Саломдан Бишр ибн Али ривоят қилган. Бишр ибн Алининг кимлиги номаълум. Бинобарин, ушбу ривоят заифдир. Шунинг учун Ибн Касир роҳимаҳуллоҳ ўзининг “Ал-бидоя ван ниҳоя” китобида мазкур ҳадисни келтирганидан сўнг ортидан: “Бу ҳадис ёлғон. Санад жиҳатидан ҳам, матн жиҳатидан ҳам тўғри эмас. Қандай қилиб, Хизр алайҳиссалом Расулуллоҳ соллаллоҳу алайҳи ва салламнинг ҳузурларига келмаслиги, мусулмон бўлиб, у зотдан илм олиш учун даргоҳларига ҳозир бўмаслиги мумкин?!” – деган.\nХизр алайҳиссаломнинг тириклиги ҳақида Анас розияллоҳу анҳудан яна бир ҳадис ривоят қилинган. Ҳадисда айтилишича, Расулуллоҳ соллаллоҳу алайҳи ва саллам: “Хизр денгизда, Ясаъ эса қуруқликда. Улар ҳар куни кечаси Зулқарнайн одамлар билан яъжуж ва маъжуж ўртасини ажратиб туриш учун қурган тўсиқ олдида учрашишади. Улар ҳар йили ҳаж ва умра қилишади ҳамда замзамдан бир қултумдан ичишади. Бу уларга келаси йилгача етади” – деганлар. Мазкур ҳадисни Ибн Ҳажар роҳимаҳуллоҳ “Ал-исоба” китобида (1\_432) келтириб, ортидан ҳадис ровийларидан икки киши, яъни Абдураҳим ибн Воқид ҳамда Абон, иккаласи ҳам ҳадиси қабул қилинмайдиган матрук ровий эканини айтиб ўтган.\nХулоса шуки, Хизр алайҳиссаломни баъзи уламоларимиз тирик деган бўлсалар-да, бунга бирон асосли далил йўқ. Анас розияллоҳу анҳудан ривоят қилинган ҳар икки ҳадис ҳам заиф, яъни далилликка ярамайди, валлоҳу аълам.\nФатво рақами: 1013008\nAvvalgi maqolaСавол-жавоб: “Тушга суяниш ҳукми” (Шайх Содиқ Самарқандий)\nKeyingi maqola Савол-жавоб: “Мусофир юртдаги киши ўз юртида қурбонлик қилдириши ҳукми” (Шайх Содиқ Самарқандий)


Бугун Исроил аскарлари Ғазо минтақасида Хамас жангари гуруҳининг икки аъзосини отиб ўлдирди.\n09 март 2021, Тошкент вақти: 07:31\nЎтган ҳафта Хебронда Исроил ҳарбийлари Хамас раҳбарларидан бирини ўлдирган эди. Хамас гуруҳи бундан ўч олиш мақсадида бугун Исроил ҳарбий постига қарши ҳужум уюштирганини билдирди.\nИсроил ҳарбий вакилига кўра, тўқнашув оқибатида бир Исроил аскари яраланган.\nАйни пайтда, Исроил полицияси бугун Тел Авив яқинида портловчи моддалар ташиган икки фаластинликни ҳибсга олганини маълум қилди.


Халқ дипломатияси׃ Илиқ хотиралар | TURONZAMIN\n← Сиёсий сатира: Нофизийдан нома(72)\nPosted on Wednesday, March 14, 2012\tby TURONZAMIN\nҲали дарслар бошланмагани учун мен бу ерга етиб келганимда Жиззах Давлат педагогика институти бўм-бўш бўлиб кўринган эди. Лекин ўша ерлик ҳамкасбим Наргиза учинчи қаватда жойлашган инглиз тили факультетига бошлаб борди ва деярли бўш бўлган бинода ўқитувчилар ва талабаларни кўриб ҳайрон бўлдим. Мен сафарга келган шаҳарда, улар мен билан учрашгани келган эмиш, деган миш-миш тарқалди. Номаълум муассасада ўзимни бегонадай ҳис қилсам керак, деб ўйлаган эдим, лекин олдинги талабгор бир йил олдан жўнаб кетганидан бери мени кутишаётганини билиб олдим. Янги талабгор сифатида мени ҳамкасблар ҳам, талабалар ҳам бирдай самимий кутиб олди.\nИнглиз тили факультетидаги ҳамкасбларим яхши ўқитувчи ва филологлар экан, лекин уларни талабаларни сўзлашишга ўргатиш учун рағбатлантиришим керак эди. Бу мен учун табиий иш эди, талабаларим интилувчан, ўрганишга чанқоқ бўлгани учун сўзлашишни жон дилидан истар, гап фақат тўғри мавзуни топишда қолганди. Талабаларимни очиқ суҳбатга чорлаётиб, талабгор иккиланиб қолишини сездим. У эксперт, инглиз тили бўйича энг бообрў мутахассис, ўзини тутиши ғарбча, лекин шу билан бирга содда, маҳаллий нозик тафовутлардан бехабар, кўпинча ўша ерлик кишилар уни жуда яхши кўради. Мен Ўзбекистонда яшаб, ҳар куни янги нарсаларга гувоҳ бўлдим ва талабаларим кўплаб дарсларнинг бошланиш қисмида анча вақтларини саволларимга жавоб бериб ўтказди. Албатта, бу ҳолат теран муҳокамалар ва дунёқарашларни бир-бирига сўзлаб беришга сабаб бўлди. Бошқа маданият билан юзма-юз бўлиш ва у ҳақда фикр юритиш “Тинчлик корпуси”нинг талабгор учун ҳам, мезбон учун ҳам бирдай фойдали жиҳатидир. Талабаларим ва ҳамкасбларим қай тарзда ҳаёт муаммоларига дуч келишидан қатъи назар, менда уларга нисбатан самимий ҳурмат уйғонди, улар миннатдорлигимни ва Ўзбекистонга мослашганимни қадрлайдиган бўлди. Бу орамиздаги деворни қулатиб ташлади.\nИнститутда ўқитиш билан боғлиқ йирик муаммолардан бири сифат ва миқдор мувозанатини ушлаш ҳамда иложи борича кўпроқ талабалар билан яқин бўлиш эди. Шу аснода иккита лойиҳа вужудга келди: дарс режалари китоби ва ёзги лагерь.\nКитоб инглиз талабгорларидан иборат яна уч киши: Гулистондан бўлғуси рафиқам Лора, Навоийдан Дара ва Нукусдан Криснинг ҳамкорликдаги саъй-ҳаракатлари натижаси бўлди. Ўқув дастури бўлмагани учун барчамиз кўп вақтимизни ўзимизнинг дарс режамизни тузишга сарфлар эдик. Биз энг яхши тажрибамизни инглиз тили бўйича сўзлашув дарслиги “Perspectives”га киритдик. АҚШ элчихонасининг “Минтақавий инглиз тили бўлими” маблағи эвазига китобни нашр қилдик ва Ўзбекистоннинг ҳар бир вилоятига бориб, маҳаллий ўқитувчиларга ундан қандай фойдаланишни ўргатиш учун семинарлар ўтказдик. Ҳар бир ўқитувчига биттадан китоб берилди. Биз китоб тақдимотини уюштириш учун Қирғизистонда бўлиб ўтган минтақавий семинарга ҳам бордик. Биз ўша ерда Марказий Осиёнинг бешта мамлакатидан келган ўқитувчилар билан учрашдик ва китобимиз нусхаларини бутун минтақага тарқатдик.\nЁзги лагерни Лора билан Гулистон университетида ташкил этдик, у талабалар учун тилни ҳамкорликда ўрганиш муҳитини яратишни, университетда берадиган таълимидан кўра кенгроқ миқёсли ўқув дастури билан таъминлашни истар эди. Биз ресурсларимиз ва талабаларимизни бир-бирига қўшиш ва иккита: биттаси Жиззах ва Гулистондаги олий ўқув юртлари талабалари; иккинчиси эса икки вилоятнинг ўрта мактаблари ўқувчилари учун омухта лагер ташкил этишга қарор қилдик. Ҳар бир лагерь, тахминан, икки ҳафта давом этди ва унда 100 нафарча талаба ва ўқувчи ҳамда 50 нафар ўзбек ва Америка ўқитувчиси ва ёрдамчи ходим қатнашди. Бу ётиб қолинадиган лагерь бўлиб, аксарият талабаларнинг илк марта уйидан узоққа чиқиши эди. Лагерь Жиззахнинг тоғли ерларида жойлашди, Гулистондан келган талабаларнинг аксарияти тоғни илк марта кўриши эди. Лагерда илк ёрдам кўрсатиш, овқатланиш, йога, тоққа чиқиш, япон тилидан дастлабки сабоқлар, ҳатто сузиш ва қизлар учун алоҳида сузишни ўргатувчи ўқитувчилар бор эди. У ерда, шунингдек, инглиз тили чуқур ўргатилди. Талабалар инглиз тилидан малакасини оширишда улкан қадам ташлабгина қолмасдан, янги тил ўрганиш муҳитида ўзларини бошқатдан кашф қилди. Кўпчилиги бошқа вилоятлик талабалар ва талабгорлар билан қалин дўст бўлди. Кейинчалик бир қанча талабалар ўз лагерини ташкил қилиб, уни ўтказишга бош-қош бўлди.\nОрадан етти йил ўтиб, “Тинчлик корпуси” таркибида қилган хизматимга назар ташлар эканман, ўзим учрашган кўпгина одамларнинг самимийлиги ва софдиллиги ҳалиям эсимдан чиқмайди. Талабгор сифатида мени меҳнат қилишга ундаган нарса улар билан бирга ишлашим бўлди. Ўзим бошлаган лойиҳаларга ва бажарган ишларимга талабаларим, ҳамкасбларим, мезбон оила, қўшнилар ёки дўстлар туртки берган эди. “Тинчлик корпуси”нинг одатий вазифаларига қўшимча равишда яна бир теранроқ туртки борлигига ишонаман, у ҳам бўлса, Ўзбекистон ва Қўшма Штатлари аҳолиси учун имкониятлар, дўстлик ва ёрқин хотиралардир.\nНон қадрли экани ва ҳеч қачон уни исроф қилмасликни ўргандим\nА. Диего Ривера: Мен Ўзбекистонда 2001-2003 йилларда “Тинчлик корпуси” талабгори бўлиб хизмат қилдим. Бу ердалик вақтимда Чирчиқ, Қаттақўрғон ва Косон деган кичик қишлоқда яшадим. Хотирамда у жойлар билан боғлиқ яхши таассуротлар қолди, лекин Чирчиқни Ўзбекистондаги уйим деб ҳисоблайман. Учала жойда ҳам ўзбек оилаларида яшадим, оилавий тадбирлар ва байрамларни бирга нишонладик, улар менга ўзбек тили ва маданиятини ўрганишимда ёрдам берди. Ўзим яшаган оилаларда ош ва сумалак сингари анъанавий ўзбек таомларини тайёрлашни, ўзбек йигитларига ўхшаб ўйинга тушишни ўргандим.\n“Тинчлик корпуси” мени инглиз тилини ўқитишим ва маҳаллий ўқитувчиларга янги ўқитиш усулларини ўргатишим учун бошланғич мактабларга ишга қўйди. Ҳар бир дарсни бирор маҳаллий ўқитувчи билан бирга ўтар эдим. “Тинчлик” корпуси маҳаллий ўқитувчиларга талабгорларни бириктириб қўйиш орқали муаммоларни маҳаллий нуқтаи назардан яхшироқ ҳал этиш имконига эга, муҳими, ушбу корпус талабгори бошлаган ҳар қандай дастур у кетгандан кейин ҳам давом этади. Бундай бириктириб қўйишдан мен ҳам катта фойда кўрдим, чунки ўзим бирга ишлаган инглиз тили ўқитувчисидан кўп нарсани ўргандим. Хусусан, ресурслар етарли бўлмаганига қарамай, уларнинг таълим бериш даражаси юқори эканидан ҳар доим таъсирланар эдим.\nЎқув йили давомида ўқувчиларимнинг инглиз тилини билиш қобилияти анча ўсди. Бироқ, энг муҳими, мен уларга китобдаги жавобларга таяниб қолмай, ўқитувчиларга савол бериш ва фикрлашда топқирлик қилиш яхши эканини ўргатдим. Мен дарсларимга АҚШ байрамлари ва тадбирларини ҳам қўшиб ўтдим. Масалан, ўқувчиларимга “Оналар байрами” откриткасини инглиз тилида ёзишни, токи оналари уларни олганини билиш учун қўл қўйиб беришларини вазифа қилиб бердим. Мен ўқувчилар оналарига ёзган барча эзгу тилакларни ва чизган гўзал суратларни ўқишни ва томоша қилишни ёқтирар эдим.\nМенинг чиндан ҳам маҳаллий жамоаларда яшагим ва оддий ўзбек фуқароларининг ҳаёти ҳақида кўпроқ билиб олгим келар эди. Масалан, маҳаллий кишилардан нон қадрли экани ва ҳеч қачон уни исроф қилмасликни ўргандим. АҚШга қайтиб келгандан сўнг нонни исроф қилмайдиган ёки ташлаб юбормайдиган бўлдим. Шунингдек, АҚШга қайтиб келгандан сўнг Ўзбекистон ҳақида кўрган-билганларимни тез-тез америкалик ҳамюртларимга гапириб берадиган бўлдим. Кўплаб америкаликлар ўзбек халқининг самимийлиги ва меҳмондўстлиги ҳақида эшитгандан сўнг Ўзбекистонга боришга қизиб қолди. Мен мамлакатга қайтиб америкаликларга Ўзбекистон ва унинг ноёб маданиятини ўргатган кўплаб “Тинчлик корпуси” талабгорларидан бириман, холос. “Тинчлик корпуси”нинг муҳим мақсади ва эришган муваффақиятларидан бири ҳам маданиятлар алмашуви бўлса ажаб эмас. Ўзбекистон билан АҚШ ўртасидаги масофа узоқ бўлгани учун ҳам мен ва талабгор дўстларим ушбу мамлакат ҳақидаги асл маълумотларнинг Америкадаги улкан манбаси бўлдик. Афсуски, “Тинчлик корпуси” талабгорлари энди Ўзбекистонда хизмат қилмаётгани сабабли у ҳақдаги билим ва қизиқиш АҚШда кескин камайиб кетди.\n“Тинчлик корпуси”нинг талабгори сифатида Ўзбекистонда бошдан кечирганларим ҳаётимни бутунлай ўзгартириб юборди. Ўзбекистондан кетганимдан сўнг орадан саккиз йил ўтиб, элчихонада ишлагани қайтиб келдим. Қайта ўзбекча сўзлашаётганимдан ва эски дўстларим билан учрашганимдан хурсандман. Ўзбекистон ҳамиша ҳаётимнинг катта бир қисми бўлиб қолади ва мен бу юртни иккинчи ватаним деб биламан. АҚШ билан Ўзбекистон ҳамкорликнинг янги йўлларини топиш учун бирга ишлайди ва бир куни келиб “Тинчлик корпуси” талабгорлари яна Ўзбекистонда хизмат қилади, деб умид қиламан.(АҚШ элчихонаси).


23 январ 2022, Тошкент вақти: 04:54\nРоссия президенти Владимир Путин ва Франция президенти Эммануэль Макрон.\nВладимир Путин коронавирусга қарши Россияда ихтиро қилинган “Спутник V” вакцинасини ишлаб чиқаришда Франция президенти Эммануэль Макрондан кўмак сўраган. Бу ҳақда Франциянинг Challenges нашри дипломатик манбалари сўзларига таянган ҳолда хабар қилди.\nНашр маълумотига кўра, Макрон билан 7 ноябрь куни бўлиб ўтган телефон суҳбати чоғида Путин мазкур препаратни ишлаб чиқариш учун Россиядаги тузилмалар ва Париждаги Пастер институти ўртасида ҳамкорликни йўлга қўйиш зарурлигини айтган.\nМакрон бу масалани олимлар билан муҳокама қилиб, жавоб айтиш учун Россия президентидан ўзига вақт беришни сўраган. Нашр манбасига кўра, Россия томони COVID-19 га қарши вакцинани ишлаб чиқариш бўйича биргаликда ишлашни бир неча ҳафтадан буён таклиф қилиб келмоқда. “Бу уларнинг асосий нуқтаси – ишлаб чиқариш қувватининг йўқлигини кўрсатади”, деган манба.\nПутин билан Макрон ўртасида вакцина масаласи муҳокама қилинган телефон суҳбати ҳақида 7 ноябрь куни Кремль сайти ҳам маълум қилган.\nАввалроқ The Bell нашри, мутасаддиларнинг Россияда йил охиригача аҳоли ёппасига эмланишига оид ваъдаларига қарамай, вакцина ишлаб чиқарувчиларнинг биронтаси бу жараённи таъминлашга тайёр эмаслигини ёзиб чиққан. Асосий муаммо шундаки, вакцинани оммавий равишда ишлаб чиқаришни бошлаш учун уни катта ҳажмда биореакторларда яратиш жараёнини йўлга қўйиш лозим, бироқ бу ишни амалга оширишда қийинчиликларга дуч келинган.\nГамалея номидаги Эпидемиология ва микробиология миллий тадқиқот маркази томонидан ишлаб чиқилган “Спутник V” вакцинаси шу йил 11 августида Россия Соғлиқни сақлаш вазирлиги томонидан рўйхатга олинган. Ўшанда унинг дунёда биринчи бўлиб рўйхатга олинган коронавирусга қарши вакцина экани айтилганди.\nРоссия мазкур вакцинани 0,5 миллилитрли флаконлар шаклида август ойи охиридан ишлаб чиқара бошлаган.\nЁзда Россия бевосита инвестициялар жамғармаси йил охиригача мамлакатда ички истеъмол учун 30 миллион доза вакцина ишлаб чиқарилишини билдирган. Бироқ октябрь ойи ўрталарига келиб саноат вазири Денис Мантуров Bloomberg нашрига берган интервьюсида бу ваъдани “нонсенс” деб атаган. The Bell нашри манбалари 2020 йил охиригача Россияда “Спутник V” вакцинасидан ҳатто миллион доза ҳам ишлаб чиқариш имкони йўқ, деган фикрдалар.\nАввалроқ Россия бевосита инвестициялар жамғармаси ва LAXISAM фармацевтика ширкати Ўзбекистонга “Спутник V” вакцинасидан 2020 йили 10 миллион дозагача, 2021 йили эса яна 25 миллион дозагача етказиб бериш ҳақида келишувга эришгани ҳақида хабар қилинганди.


Бир нуроний ўн ёшга масъул\nДавлатимиз раҳбари томонидан белгилаб берилган вазифалар ижроси юзасидан Ҳазорасп туманида «Бир нуроний ўн ёшга масъул» тамойили асосида туман ҳокими ташаббускорлигида маҳаллаларда тизимли ишлар олиб борилмоқда.\nЕР ФАРЗАНДИ (Салай Худойқуловни хотирлаб)\nСалай Худайқулов 1935 йил Саноат қишлоғида деҳқон оиласида туғилган. Отаси Худайқул бобо Иккинчи жаҳон урушида вафот этгач рўзғор юки Салай Худайқулов зиммасига тушади. Шукуржон она ва ўғиллари ёнма-ён туриб, калхозда меҳнат қилишади.\nҲАЗОРАСПЛИК ШАХМАТЧИ ШАРЖАДА БЛИЦ ТУРНИР ҒОЛИБИ БЎЛДИ\nБАА давлатининг Шаржа шаҳрида шахматнинг блиц йўналиши бўйича “27th Sharjah International Chess Championship 2022- Blitz” халқаро турнири бўлиб ўтган эди. Унда тўрт нафар ўзбекистонлик шахматчи баҳс юритиб, 9 имкониятдан 8 очко жамғарган ҳазорасплик элдошимиз халқаро гроссмейстер Нодирбек Ёқуббоев олтин медални қўлга киритди. Нилуфар Ёқуббоева эса 6 очко билан 25-ўринни банд этди.\nБугун Хоразм вилояти ҳокими Ф.Эрманов иштирокида Ҳазорасп туманидаги “Қиртепа” маҳалласи штабида семинар ташкил этилди.Семинарда вилоятдаги барча туман ҳокимлари ва ҳоким ўринбосарлари қатнашдилар.\n#Жараён #Ҳазорасп #Яшил_макон Ҳазорасп тумани маҳаллаларида "Яшил макон" умуммиллий лойиҳаси доирасида кўчат экиш ишлари амалга оширилмоқда. Хусусан, бугун "Зиёлилар" маҳалласи ҳудудига 4000 туп терак кўчатларини экиш ишлари бошлаб юборилди. Айни дамда 3400 та терак кўчатлари ўтқазилди ва экиш ишлари давом этмоқда. Бунда туман ободонлаштириш бошқармаси ишчи-ходимлари фаол иштирок этмоқдалар. Ҳазорасп тумани ҳокимлиги Матбуот хизмати.\nБугун Маҳалла ва нуронийларни қўллаб-қувватлаш вазир ўринбосари М.Муҳитдинов, Президент Админстрациясининг масъул ходими, Э.Юсупов, вилоят ҳокими ўринбосари Б.Қурбанов ва туман ҳокими Ў.Машариповлар 1-сектор ҳудудидаги “Қиртепа” маҳалласида бўлдилар.\nТАДБИРКОРЛАР ТАШАББУС БИЛАН ЧИҚДИЛАР\nПрезидент Шавкат Мирзиёев раислигида 31 март куни “Макроиқтисодий барқарорликни таъминлаш, бизнесни қўшимча қўллаб-қувватлаш масалалари” юзасидан видеоселектор йиғилишида кириб келаётган Рамазон ойида нархни арзонлаштириш катта савоб экани, хусусан, гўшт, сут, картошка, тухум, гуруч нархининг ошишига йўл қўйилмаслик маҳимлиги борасида таъкидлаб ўтган эдилар.\nОЧИҚ МУЛОҚОТ “Ҳуқуқбузарликлар профилактикаси куни” доирасида ўтказилди\nҲазарасп туман ҳокимлиги биносида “Ҳуқуқбузарликлар профилактикаси куни” доирасида вилоят Қўриқлаш бошқармаси Тупроққалъа ва Ҳазарасп тумани қўриқлаш бўлими шахсий таркиблари иштирокида очиқ мулоқот ўтказилди.


Фаластин Бош вазири Маҳмуд Аббос Исроилни Яқин Шарқда тинчлик ўрнатишга қаратилган ҳаракатларни амалга оширмаётганликда айблади.\n03 март 2021, Тошкент вақти: 22:02\nРамоллоҳда парламентда чиқиш қилган Аббос етти ҳафталик оташкесин ўтган ойда бузилгани, бунга эса Исроил томонидан исломий жангариларнинг ўлдирилгани сабаб бўлганини таъкидлаб ўтди.\nИсроил ҳукумати эса оташкесин бузилгани сабаби сифатида август охирида Қуддусда бир фаластинлик томонидан амалга оширилган террорчилик актини кўрсатмоқда.\nМаҳмуд Аббос Яқин Шарқда тинчлик ўрнатиш режаси муаллифларидан бири бўлмиш АҚШ Исроилни тўхтатиш учун ҳеч нарса қилмаганини айтди.\nУ, шунингдек, Оқ Уйни Фаластин раҳбари Ясир Арафатга нисбатан эълон қилинган бойкотни тугатишга даъват этди.\nАббоснинг айтишича, Арафат Фаластин халқининг “конституциявий ва қонуний раҳбаридир”.\nВашингтон Арафатни тинчлик режасига қарши чиқаётганликда айбламоқда.


Бахорий 10 ниқоб | Beka.uz\nжума, 2015 Феврал 27 Мухлиса Хакимова\nКартошкали ниқоб. Ўртача катталикдаги 1 дона картошка қайнатилгандан сўнг санчқи ёрдамида эзилади. Устига икки ош қошиқ сут солингач, яхшилаб аралаштирилади. Илиқ ҳолатдаги ниқоб юзга сурилади ва 20 дақиқадан кейин илиқ сувда ювиб ташланади. Ушбу муолажа юз терингизни тиниқ кўрсатиш, таранглаштириш ҳусусиятига эга. Уни ойда икки марта такрорлаб турсангиз, атрофдагиларнинг ҳавас қилгулик чеҳра соҳибасига айланасиз.\nАсалли ниқоб. 50 грам асални 50 грам зайтун ёғи ва битта тухум сариғи билан аралаштиринг. Ҳосил бўлган аралашмани юз ҳамда бўйин соҳасига суртинг. 20 дақиқадан кейин илиқ сувда ювиб ташланг. Бундай ниқоб ҳар қандай турдаги юз учун фойдали.\nКосметик лойлар. Оз миқдордаги гилни қайнатиб, илиқ сувда аралаштиринг. Аралашма бироз юмшоқ ҳолга келгандан сўнг юзингизга суринг. 15 дақиқадан кейин олдин илиқ, сўнг совуқ сувда ювинг. Дорихоналарда косметик ва даволаш мақсадида қўлланиладиган гилларнинг турли хилларини топиш мумкин.\nЮздаги қизаришни йўқотиш учун. 1 ош қошиқ творогни 1 дона гидроперит таблеткаси билан аралаштиринг. Аралашмани юзингизга суртиб, 20 дақиқадан сўнг илиқ сувда ювинг. Бу ниқоб баҳорда қизарган юзингизни оқартириб, тиниқ ва чиройли кўриниш беради.\nСметанали ниқоб. Редискани майда тишли қиргичдан ўтказинг. 1 ош қошиқ тайёр бўтқага 1 ош қошиқ асал, 1 ош қошиқ сметана қўшинг. Аралашмани 2 дақиқага юзингизга суриб қўйинг сўнг илиқ сувда ювиб ташланг. Бу ниқоб юзингизни ёшартириб, қон айланишини яхшилайди.\nБодрингли ниқоб. Юзингиз тиниқ ва чиройли бўлиши учун бодринг сувидан фойдалансангиз ҳам бўлади. Бунинг учун каттароқ ҳажмдаги бодрингни катта тишли қирғичдан ўтказиб, унга 2 чой қошиқ ароқ ёки спирт (6%ли) қуясиз-да,икки кунга офтобли жойга қўясиз. Тайёр бўлган аралашмани юзингизга суртиб, 10 дақиқадан сўнг юзингизни ювиб ташлайсиз.\nОлмали ниқоб. 2 дона олмани қирғичдан ўтказиб, шарбатини докадан ўтказинг. Юмшоқ пахтани шарбатга ботириб, юзингизга суртинг. Ушбу муолажани 10 кун давомида 2 маҳал такрорласангиз, юзингиз тиниқлашиб, юздаги майда қора нуқталар йўқолишига сабаб бўлади.\nЁғли ва қуруқ юзлар учун. Ўртача катталикдаги бодрингнинг пўстини тозалаб, қирғичдан ўтказинг. Тайёр бўтқага 1 чой қошиқ яхши кўпиртирилган тухум оқини қўшинг ва юзингизга суртинг. 20 дақиқадан кейин илиқ сувда ювиб ташланг. Ушбу ниқоб ёғли юз териси учун жуда фойдали. Агар юзингиз қуруқ бўлса, аралашмага 1 чойқошиқ сметана қўшсангиз кифоя. Юзингиз тиниқлашиб, юмшоқ бўлади.\nТиниқ юзга эга бўлинг. Қизил лавлагини майда тишли қирғичдан ўтказинг. Унга 1 чой қошиқ сметана ва 1 чой қошиқ тухум сариғи солиб аралаштиринг. Тайёр аралашмани юзингизга суртиб, 20 дақиқадан кейин илиқ сувда ювиб ташланг. Юз териси тиниқ бўлишида бундай ниқобнинг фойдаси катта.\nАжин тушмасин десангиз. Кўкламнинг инжиқ ҳавоси туфайли кўпчиликнинг териси қуриб, ажин тушишга мойил бўлиб қолади. Бундай паллаларда юз учун фойдали бўлган юмшатувчи ниқоблардан фойдаланиш керак. Тоза асал ва сутдан тайёрланган ниқоб энг самарали восита. Икки ош қошиқ асал ва янги табиий сутни яхшилаб аралаштириб, юзга ярим соат давомида суртиб қўясиз. Мазкур ниқобдан кейин компресс қилиш яхши натижа беради.


Халқ депутатлари Бувайда тумани Кенгашининг сессияси бўлиб ўтди. Фарғона вилоятидан сайланган Олий Мажлис Қонунчилик палатаси депутатлари ҳамда Сенати аъзолари, вилоят ва туман мутасаддилари, қатор хўжалик юритувчи субъектлар, нодавлат ташкилотлари, тадбиркорлик субъектлари вакиллари иштирок этган тадбирда ҳудудни ижтимоий-иқтисодий ривожлантириш бўйича қилинаётган ишлар танқидий-таҳлилий кўриб чиқилди.\nБунда асосий эътибор халқ вакиллари томонидан аҳоли билан юзма-юз мулоқотлар чоғида тумандаги ижро ҳокимияти, ҳуқуқни муҳофаза этиш органлари ҳамда хизмат кўрсатиш идоралари фаолиятига доир олинган фикр-мулоҳазалар, таклиф ва муаммоларга қаратилди.\nШунингдек, тумандаги ижро ҳокимияти, прокуратура, ички ишлар ҳамда ҳуқуқни муҳофаза қилувчи бошқа органлар фаолияти ўрганилиб, уларнинг иш самарадорлиги таҳлил этилди.\nТаъкидланганидек, туманни ижтимоий-иқтисодий ривожлантириш, аҳоли турмуш даражасини янада яхшилаш борасида бир қатор ишлар бажарилган. Бироқ камчиликлар ҳам йўқ эмас. Масалан, “Янгиқўрғон” ҚФЙ туман марказига яқин бўлса-да, коммунал соҳа билан боғлиқ муаммолар йиғилиб қолган. Депутатлар, Сенат аъзолари ўрганиш жараёнида уй-жой, электр энергияси, тоза ичимлик суви борасида муаммолар мавжудлигига гувоҳ бўлишди.\nБелгиланган муддат давомида депутатлар ва сенаторлар ердан самарали фойдаланаётган томорқа эгалари, тадбиркорлар фаолияти билан атрофлича танишди. Улар ишига тўсиқ бўлаётган муаммоларга эътибор қаратилди. Тадбиркорлик субъект-ларини самарали ташкил қилишда электр ҳамда газ таъминотидаги муаммолар ҳамон тўсиқ бўлаётгани билдирилди.\nЙиғилиш давомида қонунийликни таъминлаш, ҳуқуқбузарликларнинг олдини олиш, фуқароларнинг ҳуқуқлари ва қонуний манфаатларини таъминлаш борасида прокуратура, ички ишлар ҳамда бошқа мутасадди идораларнинг фаолиятини янада жонлантириш лозимлиги айтиб ўтилди.\nТумандаги инфратузилма объектларининг жойлашуви таҳлил қилинганида, бозорларни жойлаштиришда бир қатор -муаммолар мавжудлиги аён бўлди. Мисол учун, “Жалоер” ҳамда “Янгиқўрғон” ҚФЙлар бир-бирига яқин жойда жойлашган бўлиб, уларнинг ҳар иккаласида бозорлар ташкил этилган бўлса-да, марказдан 16 км. масофада жойлашган “Қўрғонобод” ҚФЙда бирорта бозор ташкил этилмаган.\nЙиғилишда аҳоли бандлигини таъминлаш, хотин-қизлар, айниқса, ёшлар учун янги иш ўринлари яратишга жиддий эътибор қаратиш зарурлиги таъкидланди.\nЎз навбатида, халқ депутатлари туман Кенгаши, унинг доимий комиссиялари фаолиятига ҳам танқидий баҳо берилди. Хусусан, депутатлар ўз фаоллигини янада ошириши лозимлигига алоҳида урғу берилди.\nСессияда сўзга чиққанлар Олий Мажлис Қонунчилик палатаси депутатлари ҳамда Сенати аъзолари халқ билан бевосита мулоқот асосида жойлардаги ҳақиқий аҳвол ва мавжуд муаммоларни чуқур таҳлил қилиб, унинг натижаларини маҳаллий Кенгаш депутатлари билан биргаликда муҳокама этаётгани инсон манфаатларини таъминлашга хизмат қилишини алоҳида таъкидладилар. Шу билан бирга, маҳаллий Кенгаш ҳамда унинг депутатлари фаолиятини, айниқса, депутатлик назоратини тубдан кучайтириш лозимлиги ҳақида фикр юритилди.\nХалқ билан мулоқот ва инсон манфаатлари йилида халқ вакилларининг бевосита жойларга чиқиб, аҳоли билан мулоқот ўтказаётгани, қабул қилинган қонунлар мазмун-моҳияти ҳамда аҳамияти тўғрисида тушунтириш олиб борилаётгани, албатта, депутатлар фаолиятига ва қонун ижодкорлиги жараёнига ижобий таъсир кўрсатиши қайд этилди.\nСессияда Ўзбекистон Республикаси Олий Мажлиси Сенати Раиси Н. Йўлдошев сўзга чиқди.


01-06-2016 | 16:45\nZAMIN.UZ / Технология / 01 Июн 2016 года487\nBeeline Марказий офиснинг ёнида жойлашган WiFi-майдончада Ҳалқаро болаларни ҳимоя қилиш кунига бағишланган тадбир ўтказилгани ҳақида хабар беради. Тошкент политехника музейи билан биргаликда ташкилллаштирилган тадбирда SOS болалар маҳалласи тарбияланувчилари иштирок этишди.“Биз дунёни тасвирлаймиз” номли асфальтдаги сурат танлови ўтказилди. Мазкур танловнинг энг кичик иштирокчиси энди 4 ёшни қаршилаган болакай катта илҳом билан ўз онасининг суратини чизди. Иштирокчиларнинг ҳеч бири совғасиз қолмади – уларнинг барчаси Beeline‘дан ёрқин совғалар ва сувенирларни қўлга киритдилар. Болалар тилак ёзилган шарларни ҳавога учирдилар, музейдаги экскурсияда, ҳамда қатор мастер-классларда иштирок этдилар.\nЎқишни тавсия қиламиз Март ойида икки мингдан зийод киши Beeline‘нинг Бепул WiFi-майдончасидан фойдаланишди\n19:49 / 15-04-2016\n17:33 / 21-09-2015


23:09 / 14.02.2019\nҲайвонларни боқиш соҳасидан сал бўлса-да хабари бор киши бу сув ўсимлигининг таркибини эшитиб ҳайратда қолади. Аввало шуни айтиш керакки, қуритилган ҳолатда унинг таркибида табиий шароитда 30%, махсус шароитда етиштирилганда 45% (!)гача оқсил мавжуд бўлади. Алмаштирилмайдиган аминокислоталар (аргинин, лизин) миқдори бўйича эса бу ўсимлик маккажўхоридан юқори туради. Бундан ташқари таркибида ёғлар, углеводлар, клетчатка, аспараг ва глютамин кислоталари, фитостеринлар, флавоноидлар, дитерпеноидлар, каротиноидлар, ароматик ва ёғ кислоталари, фософолипидлар, азотли бирикмалар, тритерпен бирикмалар, ошловчи моддалар бор. Таркибида яна полисахаридлар, сулфолипидлар, муҳим микроэлементлардан бром, йод, фосфор, кальций, кремний, магний, мис, темир, цинк, марганец, кобальт, никель, титан, ванадий, радий, цирконий ва ҳатто олтин, витаминлардан В группаси, А, РР, Е мавжуд.\nТанишинг – Кичик ряска (Lemna minor ) Araceae оиласига мансуб кўп йиллик юксак сув ўсимлиги бўлиб, сув юзасида сузиб ўсади. Lemna minor органик моддаларга бой ҳар қандай кўлмак сувларида ўсиб кўпаядиган, совуқ ва иссиқ ҳавога чидамли доривор сув ўсимлиги хисобланади. Lemna minor нинг барглари ва илдизчалари мавжуд бўлиб, асосан вегетатив йўл билан кўпаяди. Ўсимликнинг катталиги 5-6 мм ни ташкил этади. Ряска фотосинтез жараёнида кўп миқдорда кислород ажратиб чикаради ва сув ҳавзаларини тозалашдаги роли ҳам юқори.\nИлмий адабиётларда келтирилишича, ўтган асрнинг 70-йилларида ўтказилган тажрибалар натижасида Ўзбекистон шароитида бу ўсимлик бир гектар майдонда 260 тоннагача ҳосил бериши мумкинлиги кўрсатилган.\nРяскани етиштириш учун саёз кўлмаклар, бўш ётган кўллар, дарё ирмоқлари, сунъий ва табиий ҳовузлардан фойдаланса бўлади. Ҳосил ҳафтасига икки марта йиғиштирилиб олинади. Қуритиб олиб сақлаб қўйса бўлади. Сув устида қалин қатлам ҳосил қилади ва шу билан зараркунанда ўтларнинг ривожланишига йўл бермайди. Юқори биомасса олиш учун сувга минерал ёки маданий ўғитлар меъёрида ташлаб турилади. Шу билан бирга яхши натижага эришиш учун уни назорат қилиб туриш, ҳосилни ўз вақтида йиғиб олиш лозим. Бу ўсимликнинг оптимал ўсишини, юқори ҳосил беришини таъминлайди. Уни ҳўл ҳолида ҳам, қуритилган ҳолида ҳам ҳайвон, парранда ва балиқларга берса бўлади.\nҚуйидаги видеолавҳада ряскани механизациялаштирилган етиштирувини кузатиш мумкин:\nОқар сув ряскани кўпайтириш учун ярамайди. Унинг табиий ўсиш жойлари – турган сувлар. Оқим тезлиги 0.1 см/сек.дан ошмаслиги керак. Кўлмакнинг чуқурлиги энг камида 20 см. бўлиши лозим. Шу билан бирга сув тошиб кетмайдиган жой бўлиши керак, зеро унда сув билан қўшилиб ювилиб кетади.\nИлмий адабиётларда ва интернет маълумотларида келтирилишича ряска халқ табобатида кўп йиллардан бери доривор ўсимлик сифатида бир қанча касалликларни даволашда фойдаланиб келинмоқда. Ряска яллиғланишга қарши ва оғриқ қолдирувчи восита сифатида қўлланилади. Настойкаси оғиз бўшлиғи ва юқори нафас йўли касалликларини даволашда кенг фойдаланилади. Теридаги ок доғларни (витилиго) йўқотишда, йирингли яраларни даволашда қўлланилади. Бундан ташқари қалқонсимон без касалликларини даволашда йодга бой ўсимлик сифатида ишлатилади.\nРяскани етиштириш осонлиги, деярли харажатсиз эканлиги, шу билан бирга у ўта сифатли озуқа эканлигини хамда доривор ўсимлик сифатида кўплаб касалликларни даволаш мумкинлигини ҳисобга оладиган бўлсак, мамлакатимизда уни етиштириш катта потенциалга эга.\nЎзР ФА Ботаника институти илмий ходимлари томонидан Lemna minor ни кўпайтириш усуллари ишлаб чиқилган ва олиб борилган тажрибалар натижасига кўра бу ўсимликни қишлоқ хўжалиги ҳайвонлари, ўтхўр балиқлар, паррандалар иштиёқ билан истеъмол қилиши исботланган.\nХолмурадова Тўтигул Нафосовна, ЎзР ФА Ботаника институти,\nМикология ва альгология лабораторияси катта илмий ходими,\nШокир Шарипов, Kun.uz мухбири